EAEko ikerketa baten arabera, glukokortikoide batek Covid hilkortasuna murrizten du\nMetil-prednisolona pultsuekin tratatutako pazienteen heriotza-tasa edo intubatzeko probabilitate konbinatua % 60 baino gehiago murriztu da.\nMetil-prednisolona izeneko glukokortikoide baten dosi altuak emateak "izugarri" murrizten du hilkortasuna eta intubazio-beharra Covid-19 bidezko pneumonia duten pazienteengan, Gurutzetako Unibertsitate Ospitaleak, Biocruces Bizkaiak, EHUk eta CIBERESP ikerketa biomedikoko zentroak egindako ikerketa baten arabera.\nIkerketa hori 'Plos One' aldizkari zientifikoan argitaratu zen, eta haren helburu nagusia zen metil-prednisolonaren 3 eguneko txanda labur baten eragina aztertzea (pultsuak), dosi altuetan ematen dena, biriketako gaixotasun inflamatorio autoimmuneetan egiten den moduan, eta identifikatzea zein pazientek eta gaixotasunaren eboluzio-unean izan dezaketen onura tratamendu horretan.\nLanaren ondorioa da glokokortikoide horren (karbohidratoen metabolismoaren erregulazioan parte hartzen duen hormona) pultsuak ematea gaixotasunaren bigarren astearen hasieran Covid-19 bidezko pneumoniako paziente larrien kasuan, hantura-parametro altuekin eta oxigenoaren saturazioa murriztuta, "Oso erabilgarria" dela heriotzak eta intuizioak saihesteko, eta, beraz, ospitaleratzeak saihesteko.\nIkerketan parte hartu du COVID Azterketa Taldeak, honako unitate hauetako osasun-profesionalek osatua: gaixotasun Autoinmuneak, Barne Medikuntza, Epidemiologia Klinikoa, Gaixotasun Infekziosoen Unitatea eta Erreumatologia Gurutzetako Unibertsitate Ospitalean, Guillermo Ruiz Irastorzaren zuzendaritzapean.\nBehaketa-azterlanaren arabera, 2020ko martxoan eta apirilean Gurutzetako Ospitaleko Barne Medikuntzako eta Gaixotasun Infekziosoetako zerbitzuetan ospitaleratutako 343 paziente sartu dira guztira.\nEmaitzek erakusten dutenez, metil-prednisolona pultsuekin tratatutako pazienteen heriotza-tasa edo hiltzeko edo intubatzeko probabilitate konbinatua % 60 baino gehiago murriztu da sintomak hasi eta bigarren astean. Eragin hori sugar-parametro analitikoak igo eta arnas narriadura zuten pazienteetan soilik hauteman zen.\nSerieko hilkortasun globala % 7,5ekoa izan zen, eta % 14raino igo zen larritasun-profil handieneko pazienteen artean. Kopuru horiek argitaratutako azterlan gehienetan behatutakoaren oso azpitik daude. Bestalde, hanturaren datu analitikorik ez zuten pazienteen % 2 bakarrik hil ziren.\nGainera, azterketa horri esker, pneumonia Covid-19 bidez duten eta pronostiko ona duten pazienteen azpitalde bat identifikatu ahal izan da, gaixotasunaren lehen astean hanturaren parametro analitikoak aldatzen ez dituzten eta arnas funtzio ona duten pazienteak, hain zuzen ere, eta zaintza aktiboaren bidez etxean jarraitzeko modukoak direnak. Horrek ospitaleen gaineko presioa arintzen lagun dezake.


Andikona Albizurik eta David Garciak irabazi dute Tabirako mendi lasterketa | EHK\nKorrikalariak Larringan, Atxarte, Guenzelai, Artola, Sagasta, Gosentza, Mendilibar eta Untzilla ingurutik ibili ziren 20 kilometroko proban, azkenean David Garcia durangarrak eta Andikona Albizuri berriztarrak irabazi zutelarik aurtengo Tabirako mendi lasterketa.\nGizonetan David Garcia durangarrak irabazi zuen 1.26.58ko denbora eginda, atzetik Durangon bizi den Owen Davies ingelesa sailkatu zen bigarren (1.27.32) eta Abadiñon bizi den Antxon Belaustegui lekeitiarra hirugarren (1.29.55). Garciak eta Daviesek lehia estua mantendu zuten baina amaiera aldean durangarrak erritmoa bizitu eta azkenean bakarrik helmugaratu zen, Daviesi 34 segundoko aldea aterata.\nEmakumeetan Andikona Albizuri berriztarra nagusitu zen (1.53.57), Zutoia Odriozola elorriarraren (1.54.14) eta Pilar Arriola elgoibartarraren (2.08.20) aurretik. Albizurirena meritu handiko garaipena da, izan ere, lehenengoz parte hartu duelako lasterketa batean.\nAndikona Albizurik (Berriz, 1980) kirola egitea gustokoa du —igerian, bizikletan…—, baina korrikako lasterketa ofizial batean Tabirakoan aritu zen aurrenekoz, eta erakutsitako maila ikusita, aurrerantzean proba gehiagotan parte hartzeko hautua egina du dagoeneko berriztarrak.\n2020an lehiatu zen Tabirako II. Mendi Lasterketa, Tabiran (Durangon), bertan, Oihana Azkorbebeitia abadiñarra eta Joxe Mari Errasti oriotarra nagusitu zirelarik. Estizen Duque muzkiztarra sailkatu zen bigarren nesketan, eta Arkaitz Iturriagaetxebarria abadiñarra mutiletan. Nerea Amilibia eta Mikel Usandizaga aiarrek osatu zuten podiuma. Denek makila dotore bana jaso zuten sari modura, Tabirako auzotarrek eginikoak. Goizeko hamarretan hasi zen mendi lasterketa, irteera Tabirako elizan kokatua zegoela, zeinean 100 bat korrikalarik parte hartu zuten guztira.


Ezkontzaren dirdiraren atzean, ‘Txarriboda’\nIji eta aja, dena irri, dena algara, dena festa eta zorion. Ezkontza ospakizunak hala beharko luke. Haatik, Mireiaren eta Imanolen ezteietan azkar asko desagertuko dira dirdirak eta pozak, eta atzean dauden hipokrisia, miseriak zein trapu zikinak azaleratuko dira. Horixe du oinarri Txarriboda-k, Hika antzerki konpainiak aurkeztu berri duen antzezlanak. Kabaret erakoa, eta kabaretari dagokion umore gordina lagun, Agurtzane Intxaurragak zuzendu du. Zehazki, euskal kabareta izango da, euskal kantuak baliatu baitituzte, hitzak egokituta. Sei aktorek gorpuzten dituzte pertsonaia nagusiak: Iñigo Aranbarri, Sandra Fernandez Agirre, Patxi Gonzalez, Kepa Errasti, Juanjo Otero eta Iñaki Marurik. Rol gehiago ere jokatzen dituzte antzezlanean, antzezpena dantza eta kantuekin uztartuta. Urtarrilaren 20an estreinatu zuten, Errenterian, eta aurrerantzean ere izango da non ikusi: otsailaren 16an, Beasainen; 23an, Gernika-Lumon; eta martxoaren 11n, Eibarren, besteak beste. Herri batetik bestera aldeak izango dira, herrien inplikazioa lortzeko asmoa baitu konpainiak.\nOTSAILAREN 19tik martxoaren 4ra bitartean egingo da, Bilbon, Zinegoak Gaylesbotrans 15. Zinema eta Arte Eszenikoen Jaialdia. Urtero bezala, mundu mailako estreinaldiak, Euskal Herrian eginiko lanak, nazioartean saritutako pelikulak, film laburrak, arte eszenikoak eta beste hainbat jarduera eskainiko ditu. Tartean, galegoz grabaturiko lehen LGTB filma estreinatuko dute: Nove de Novembro. Bestalde, Emilie Jouvet zinema zuzendaria omenduko dute, berari emanda Ohorezko Saria. Jaialdiaren data ofizialetatik kanpo ere izango da zer ikusi: otsailaren 15etik 18ra 3, 2, 1... Zinegoak! aurrejaialdia egingo dute; jaialdia amaitu eta gero, berriz, Araba, Bizkaia eta Gipuzkoako 35 herritan baino gehiagotan emanaldiak izango dira. Zehaztasun guztiak www.zinegoak.com atarian topa daitezke.\nOTSAILAREN 28tik martxoaren 28ra, euskaraz eginiko zortzi film labur ikusteko aukera eskainiko du XV. Laburbirak, Euskaltzaleen Topaguneak antolatutako film laburren zirkuituak. Beti bezala, Euskal Herriko hainbat herritan izango dira emanaldiak. Lan hauek osatuko dute Laburbiraren eskaintza: Koldo Carranzaren Ilunpetan; Izaskun Arandiaren Night Shift; Oihane Zunzunegi eta Amaia Otaolaren Higadurak; Javi Arriagaren Ejecutor; UDA films-en Tazan; Atxur animazio taldearen Areka; Oier Fuentesen Kreba; eta Erika Olaizola eta Amancay Gaztañagaren Z U L O. Egitarau osoa www.topagunea.eus gunean dago.\nMARTXOAREN 2an estreinatuko dute zinema aretoetan Errementari, Paul Urkijo arabarrak eginiko fantasiazko filma. Berez, Sitgeseko Fantasiazko Zinema jaialdian aurkeztu zuten, iaz, eta Donostiako Fantasiazko eta Beldurrezko Zinemaren Astean ere ikusgai izan zen. Orain, areto komertzialetan ikusi ahal izango da Patxi Errementaria kontakizunean oinarritutako filma.\nBARTZELONAKO Euskal Etxeak antolatuta, otsailaren 8tik 18ra egingo da 13. Zinemaldia.cat, euskal zinemari eskainitako jaialdia. Aurten, 9 lan ariko dira Txapela d’Or sariak eskuratzeko lehian: fikzioari dagokionez, Handia, Non, Bi txirula eta Errementari eskainiko dituzte; dokumentalen sailean, Sitio Distinto, Volar, Deixar anar/ Utzi joaten, Converso eta Elkarrekin-Together. Sail ofizialetik at, Kimuak programako film laburrak eskainiko dituzte eta zinema ibilbidea egingo dute Alterzinema sailaren barnean. Egitarau osoa www.euskaletxea.cat/zinemaldia gunean dago ikusgai.


Demokrazia Bai plataformak apirilean aurkeztutako manifestuari iruzkina • ZUZEU\nDemokrazia Bai plataformak 2018ko apirilean aurkeztutako manifestuari buruzko iruzkina –\nLarrialdi demokratikoa edo Urgencia democrática da manifestuaren izenburua, eta, Gara egunkariak hilaren 14an ateratako editorialaren arabera, «demokraziaren aldeko manifestu emankor eta plural bat» da («un manifiesto fecundo y plural por la democracia»).\nNiri, berriz, eskasa iruditzen zait, batere indarrik gabea, ahula, etorkor agertu nahi bat, denen gustua egin nahian; ez dakit noren ekimena den, baina sinatzaileen maila eskasa salatzen du, ekimena janzteko haiek dituzten tituluak dituztela ere.\nBeharbada, aterako dute zarata pixka bat, baina esango nuke ekimena ez dela urruti iritsiko. Nire aburuz, estrategiarik ez duen eta iparra galdu duen jendearen noraezaren beste adibide bat baino ez da.\nAzken batean, jakinaren gainean edo oharkabean, lortu nahi denetik baino kontzesioetatik gehiago duen ekimen batekin ekarri nahi dute ilusioa, Gure Esku Dago mugimenduak bezala. Tristea bada ere, gure herriaren parte handi bat nola dagoen erakusten duen sintoma bat da.\nIkuspuntua, ikusmoldea, terminoak eta kategoriak arrastoan sartutakoenak dira, nagusi den egoerak ezartzen dituen mugen barruan errenditzen direnak guztiak ere, kaiolatik irteteko eta aireratzeko gauza ez direnak. Beraz, inplizituki, eta are esplizituki ere, ezin onartuzko kontzesioak egiten dituzte.\nZer-nolako ezjakintasuna eta zer-nolako ezintasuna, haiena, nagusi den sistemaren egiazko izaerari antzemateko! Eta, berez –ez baitakit haien borondatea zein den–, jendea mugiarazi eta errebeldiara bultzatu beharrean, integraziora eta mendekotasunera bideratzen dute azkenean.\nBide horretatik, nire aburuz, nagusi diren estatuetako eskualde huts-hutsak izatera kondenatuta gaude, non eta mirariren bat ez den gertatzen.\nBide batez, beste iritzi batzuk gehitzeko baliatu nahi dut aukera hau. Soziolinguistikan aditua den lagun bati behin entzun nion esaten elebitasun sozialari ezin zitzaiola eutsi, guztiak elebakartasunera bultzatzen duelako, halako eran non hizkuntzetako bat herren egiten hasten bada besteak haren lekua hartzen baitu, hizkuntza bakarra izan arte.\nBada, printzipio berbera aplika dakieke botereei eta subiranotasunei: sendoenak beti izaten du besteari lekua kentzeko joera, hura deuseztatu arte.\nZer esaten ote dute orain, Kataluniaren auziaren argitan, Altsasuko epaiketaren argitan… (zerrenda ezin luzeagoa da), frankismoa iraganeko kontua zela uste zuten askok?\nEra berean, gaitz guztien iturria Franco izan dela uste dutenei ohartarazi nahi diet erne ibil daitezela, ez uzteko berriro ere engaina gaitzaten. Izan ere, frankistek berek ere Franco hartu dute pagaburutzat –«hil bada mandoa, ahitu da errabia»–.\nGure herriaren arazoa Franco baino askoz lehenagokoa da, eta oraindik ez da konpondu. Ez dezagun gal oroimen historikoa: gure ikuspegiak hainbat mende hartu behar ditu, gaurko egunera arte.\nIndependentziarik ez badago, alferrik da bakeaz eta demokraziaz hitz egitea.\nKanboko gertakizunen harira, erne! Kontakizun edo errelato inperialista sartu nahi digute kosta ahala kosta, eta gure herriko jende askok ez dauka hura gezurtatzeko tresnarik, eta utzi egiten die zapal dezaten. Geure kontakizuna eratu behar dugu, eta gizarteratu, bitarteko eta baliabide gutxi izan arren.\nDemokrazia Bai plataformak 2018ko apirilean aurkeztutako manifestuari buruzko iruzkina\n7 pentsamendu “Demokrazia Bai plataformak apirilean aurkeztutako manifestuari iruzkina”-ri buruz\neuskaldun bat 2018-05-30 14:41\nBentazar 2018-05-30 19:43\nHauteskundeak datoz eta beharrezkoa zen ezker abertzalearentzat plataforma bat EAJ izorratu al izateko. Betiko proposamen maltzurra, okerra eta nazkantea.\nZet 2018-05-31 07:48\nBentazar, Ibarretxe dago tartean. Hortxe ikus dezakegu zuen alderdikideekiko begirune eza. Gogoratu sekula inork ez duela Ibarretxeren emaitza elektoralik lortu.\nZu ez zara abertzalea. Zure asmo bakarra alderdian irautea da. Kontziente zarenez orain EAJn agintzen dutenek Ibarretxek ordezkatzen duen sentsibilitate politikoaren aurkakoak direla neurrigabeko terminoak erabiltzen dituzu berak sustengatzen duena deskalifikatzeko. Esango nuke soldatapekoa zarela eta zeure burutxoei erakutsi nahi diezuela eurekiko leialtasuna.\nUnean zeurean agintzen dutenekin puntutxo batzuk lortzeko berdin zaizu edozer eta edonor egurtzea.\nBentazar 2018-05-31 08:18\nIbarretxe Lehendakari zenean eta lidergoa eramaten zuenean orduan ezker abertzaleak ondo erasotzen zuen. Orain, Lehendakaritzarik gabe, ezker abertzaleak lortu du bere posizioetara mugitzea, EAJren posturaren kontra jarriz. Alderdikeririk zikoitzena horixe da, beste alderdiaren kontraesanak astindu nahi izatea modu hain maltzurrez. Zuek ezker abertzaleko akolitoak horretan zabiltza beti. Baina susmoa dut oraingoan, beste askotan bezala, inor gutxi eramango duzuela zuen lerroetara eta etekin eskasa hutsala ez bada lortuko duzuela.\nEne Zet, zu ez zara inor abertzale medallitak jartzeko edo kentzeko. Joku maltzurrez EAJ zatitu nahi duzu ezker abertzalearen estrtategia derrotatuaren ondotik eramateko. Eta gainera soldatapekoa naizela esan behar duzu… Argudio ezaren aurrean erabateko deskalifikazioak erabili behar dituzu. Ez naiz hasiko nire burua justifikatzen horrelako pelaje bateko baten aurrean. Euskaldun nortasunaz oso flako zabiltzala esango nizuke. Zu bai ezker abertzaleko komisario ederra zarela, jendea seinalatzen eta deskalifikatzen. Baina gaur egun hiltzaileen koberturarik gabe patetiko xamarrak dira zue kirakoak.\nAntton 2018-05-31 09:54\nJa, ja, ja…! Gauza bat daukazu zuk ona, Bentazar, gaur gutxi ikusten dena: zintzotasuna. Egibar eta enparauek urteetan egindako lana ezker abertzalea limurtzeko, PNV ere independentista dela eta ipuin hoiek sinestarazteko, zuk hamar lerrotan jartzen duzu hankaz gora, argi eta garbi erakutsiz zelako ideologia den benetan peneuvistena. PNV Ardanza eta Atutxa da, bai lehen eta bai orain, eta norbaitek zalantzak bazeuzkan zuk argitu dizkiozu. Lan ordainezina. Mila esker txapeldun!\nBentazar 2018-05-31 10:12\nEne Antton, independentista izatea ezin liteke izan pankarta batzuetan letra batzuk jartzea eta ahotan hitza erabiltzea eta azkenean hamarkada luzeak pasata emaitzen kontua etortzen denean kontadoreak zero erakustea, ezker abertzaleari gertatu zaion bezala. Atutxa eta Ardantza abertzale tinkoak dira, Egibar bezainbeste eta bere abertzaletasuna euskal erakundeak defenditzearen ohorean dago eta ez urrutikointxaurrismo antzu batean, Arnaldo Otegi eta bestelako ezker abertzaleko buruei gertatu bezala.\nGoiko manifestu horretan agertzen diren hainbat gauzekin ere ez nator batere ados. Errelatoa kontatu behar baldin bada EAJ eta Ezker Abertzalea mutur desberdinetan dira eta errelato kontrajarriak dauzkate, dudarik gabe. Gure herriaren burujabetzaren oinarria EAJk beste partido eta jende batekin eraiki duelako. Ezker abertzaleak bazterrak nazkatu eta hilerriak potoldu besterik ez du egin eta hori da bere errelato egitazkoa.\nMikelats 2018-05-31 14:19\nManifestuaren kritikarekin erabat ados, abertzale jendearen noraeza erakusten du argi eta garbi, eta Herriaren osasun politikoaren lagin negargarria da. Ez dakit zer gehiago behar duten abertzale zintzoek zentzugabekeria honen aurka ahotsa altxatzeko.\nAlderdi ustez abertzaleek iada ez dute independentzia eskatzen, zuzenean ukatua izango den autonomia zaharberritu bat baizik; eta honen gaineko kritika oro “erradikaltzat” eta “zatitzailetzat” hartua da, ahots disidente oro isilaraziz.\nZuzeuko polemikez azken iruzkintxo bat: neu behintzat (eta beste asko ere, oker ez banago) nazka-nazka eginda nago betiko bi familia politikoen arteko ika-mika zentzugabeez. Ez zarete inoiz nekatuko ala? Ikuspegi ezberdinak eduki arren ez al duzue gizalegez eztabaidatzeko fuldamenturik? Iritzi trukaketarako leku izan beharko lukeena eguna joan eta eguna etorri kakazten ari zarete, badirudi ez dagoela beste ezertarako lekurik. Erantzukizunez jokatzera deitzen zaituztet, gutxi baitira honelako txokoak euskaldunontzat. Zain ditzagun!


Klimaren aldaketa, eredu soziala eta lehiakortasuna, Europako hurrengo legealdirako gakoak Izaskun Bilbaoren aburuz\nEuropako Parlamentuko diputatuak Radio Euskadin laburbildu ditu Europako iragan hauteskundeek utzi duten emaitza, Bilbaoren esanetan “oso arrakastatsuak” izan direnak\n03 Ekaina | Europako Legebiltzarra\nIzaskun Bilbao Barandicak gaur azpimarratu du lehiakortasunaren eta berrindustrializazioaren aldeko Europako ituna sustatu beharra, eredu sozialaren garapena eta kima aldaketari aurre egiteko politikak izango direla uztailaren 2an Europako Parlamentuak hasiko duen legealdi berrirako gako nagusiak. Hiru gai horiek ere, Europako diputatu izendatu berriaren esanetan, EAJk Europarako aurreikusten duen euskal agendan jasotzen dira.\nALDE taldeko presidenteorde andreak Radio Euskadiko Boulevard saioan aztertu diru Europan egin berri diren hauteskundeen emaitzak, bere esanetan “arrakastatsuak” izan direnak. Ildo beretik baloratu du hauteskundeetan “politikagintzan aritzeko modu bat” baloratu dela eta iragarri du EAJ-PNV alderdia integratuta dagoen taldea, liberal eta demokraten aliantza, gehiengo alternatiboa osatzen saiatuko dela orain arte Europako erakundeak gobernatu dituen popularren eta sozialisten aliantzari aurre egiteko. Zentzu berean nabarmendu duenez “gure alde egon daitekeen eurodiputatu kopuru zehatza ezagutu ondoren, negoziaketetan hasiko gara ahalik eta aliantzarik zabalena eratzeko politikagintzan aritzeko bestelako modu bat sustatzera begira eta bestelako politikak sustatzeko”. Zentzu honetan, beste batzuen artean aipatu ditu sozialistak eta berdeak.\nIzaskun Bilbao Barandicak era berean gaitzetsi du iragan astean Bruselan gertatu zen gertakaria Euroganberako presidenteak Carlos Puigdemont eta Toni Comíni eragotzi zienean Europako diputatu berriei burokrazia arintze aldera gomendatzen zaizkien izapideak betetzea. Bilbao Barandicak esan du Euroganberako presidenteak gauzak “oso txarto” egin dituela horrela. Nabarmendu du parte baten alde jarri dela eta deitoratu du Europako diputatuei eragiten dieten erabaki horiek “ karguaz jabetu baino lehen egin beharreko izapideak egin ditugunoi jakinarazi ez izana. Egunkarietan agertutakoarekin jakin dugu. Bihar parlamentura iristen naizenean ez dakit iragan astean eman ziguten akreditazioa erabili ahal izango dudan”. Amaitzeko nabarmendu duenez Espainiako hautetsi guztien aurre-akreditazioak baliogabetzea diskriminazio bat da beste estatu kide batzuetako diputatuei ematen zaienarekin alderatuta, eta hori Batatasuneko legeriak argi eta garbi debekatzen du.\nDiputatu jeltzalea, azken Hauteskundeetan berratutatua izan dena, era berean mintzatu da bertako politikaz. Ildo horretatik adierazi du EAJ-PNV/PSOE itunen alde dagoela “azken Hauteskunde hauen ondoren berrindartuta geratu direlako”. Era berean adierazi du EH Bilduk Eusko Legebiltzarreko autogobernu lantaldearen inguruan eginikoek ekarri dutela aldez aurretik zegoen ituna haustea Estatutua eraberritzeko akordio transbertsala lortzen saiatzeko adostu zena.\nEBBren adierazpena azaroaren 25ean, Emakumeen kontrako indarkeria desagerrarazteko nazioarteko eguna dela eta\nNazio Batuen Erakundeak 'Emakumeen aurkako indarkeria desagerrarazteko nazioarteko eguna' izendatu zuen Azaroaren 25a dela eta, EAJ-PNVren aldetik, beste behin ere adierazten dugu erabat gaitzesten ditugula emakumeen aurka dimentsio guztietan egindako indarkeria-adierazpen guztiak, eta gure konpromisoa berritu nahi dugula gaitz horretatik aske biziko den gizarte bat eraikitzeko. Emakumeen kontrako indarkeria,halaber, giza eskubideen urraketa larria da, bateraezina da giza duintasunarekin eta bizitza publiko eta pribatutik desagerrarazi behar da. Ezein emakumek ez du merezi tratu txarrak jasatea. Inork eta ezerk ez du justifikatzen emakume baten kontrako indarkeria baliatzen duen gizona


Egunkaria aurrera » 2010 » urtarrila\nAstelehenean hasiko dira auziko parteak ondorioen berri ematen\n2010, urtarrilak 31\nItzulpen okerretatik, mezu okerrak\nEgunkaria-ren aurka Auzitegi Nazionalean egiten ari den epaiketan froga gisa aurkeztu diren euskarazko itzulpen gehienak okerrak dira. Zentzugabeak. Nahasiak. Hala ondorioztatu dute Begoña Montoro eta Oskar Arana itzultzaileek, Egunkaria auziko defentsaren eskariz egindako txosten batean. Idatziz aurkeztu diren froga eta dokumentuek eragindako arazoak ikusita landu dute txostena. Eta ateratako ondorioak kezkagarriak dira oso. (more…)\nMikel Elorza (Berria) (more…)\nIrlandarrek ‘Egunkaria auzia’-rekiko interesa eta kezka agertu dituzte\n2010, urtarrilak 30\nEgunkaria auzia-ri buruzko solasaldia egin dute gaur eguerdian Derryn (Irlanda iparraldea), eta han bildu direnek auziarekiko interesa eta kezka agertu dituzte. (more…)\n‘Egunkaria’-ren materiala salgai Laudion\nGoizean Azokan eta arratsaldean Krosean.\n«Buka dadila esperpentoa»\nAtzo arratsaldean banatu zituzten 2010eko Argia Sariak, eta aldizkariko zuzendari Xabier Letonak Egunkaria auzia salatu zuen. «Buka dadila esperpentoa», esan zuen, eta absoluzioa eskatu zuen auzipetuentzat. (more…)\n«Guadiana» ez da bukatu\nEgunkaria auziko auzipetuek Guadiana epaiketa deitu izan dute beren artean. Izan ere, abenduaren 15ean hasi zen epaiketa, urtarrilaren 12an jarraitu zuen, gero berriz aste honetan izan du segida, eta datorren astean amaitzea espero da. Espainia eta Portugal artean iragaten den ibaiarekin konparatu dute, agertu eta desagertu egiten delako bere ibilbidean. Auzipetuek, ordea, argi daukate epaiketak eten luzeak izan arren ez dela bukatu. Joan Mari Torrealdai euskaltzain oso eta auzipetuaren ustez, lehen zatia baizik ez da bukatu, eta bigarrena hasteko dago. Bertze behin ere, eskertu nahi izan ditu orain arte lagundu dituzten herritar, elkarte, eta erakundeak, baina gisa berean animatu nahi izan ditu hemendik aurrera elkartasuna eta babesa erakusten jarraitzeko. «Oraindik bidea nahiko luzea izan daiteke. Segi dezagun Egunkaria libre! oihukatzen». (more…)\n2010, urtarrilak 29\nEguerdi partean hitzaldia Dublin University Collegen, Dublinen. 20:00etan hitzaldia Pearse House zentroan, Dublinen. Parte hartuko du Ainara Mendiola Egunkaria-ren Aldeko Kultur Elkarteko kideak.\n13:00etan hitzaldia Queen’s unibertsitatean, Belfasten. 19:30ean hitzaldia Belfasteko Cultúrlann zentroan, Mairtin O’Muileoir-ek (Belfast Media Groupeko burua) aurkeztuta. Parte hartuko du Ainara Mendiola Egunkaria-ren Aldeko Kultur Elkarteko kideak.\n12:00etan, Irlanda eta Euskal Herriaren arteko Elkartasun Batzordeak antolatuta, Zentsura Euskal Herrian izeneko solasaldia, Cultúrlann zentroan, Derryn, Bloody Sunday gogorarazteko ekitaldien barruan. Parte hartuko du Ainara Mendiola Egunkaria-ren Aldeko Kultur Elkarteko kideak.\nIrlandan ere Egunkaria auzia-z hitz egingo dute datozen egunetan, Ainara Mendiola Egunkaria-ren Aldeko Kultur Elkarteko kidea han izango baita hitzaldiak-eta ematen. (more…)\n‘Egunkaria’-ren materiala salgai Mutrikun\n11:00etatik 14:30ak arte, herriaren erdigunean. Mutrikuko Egunkaria-ren aldeko batzordeak antolatuta.\n12:00etan, Bulebarrean, Egunkaria libre! lelopean. Egunkaria-ren Alde Kultur Elkarteak deituta.\nBost auzipetuak errugabetzeko eskatu dute fiskalak eta defentsak\nAbsoluzioa eskatu dute fiskalak eta defentsak Egunkaria auziko bost auzipetuentzat, frogen atala amaituta. Alde guztiek berretsi dituzte behin-behineko ondorioak, baina fiskalaren kasuan lehen aldia da zehazki errugabetzeko eskaera egiten duena. Juridikoki garrantzitsua da, horrela egingo zuela espero izatekoa bazen ere. Akusazioek, ordea, zigor eskaera berak egin dituzte, epaigelan gertatutakoari kasurik egin gabe. 14 urteko espetxe zigorra Joan Mari Torrealdai, Txema Auzmendi, Iñaki Uria eta Martxelo Otamendirentzat eta 12koa Xabier Oleagarentzat. Datorren astean alde guztiek ondorioak luze azalduko dituzte, eta, auzipetuei azken hitza egiteko aukera eman ondoren, auzia epaiaren zain geldituko da. (more…)\n«Hori egiaztatu gabeko hipotesia da»\nPeritu gisa deklaratu zuten perituetako batek esana da. M.G. inizialen esanahiari buruz ari zen. Guardia zibilek egindakoa txosten baten arabera, M.G. inizialak Martin Garitanori dagozkio eta Egunkaria-ko zuzendari izateko hautagaietako bat izan zen. «Horren egiaztapenik baduzu?», galdetu zuen perituen bozeramaile gisa aritzen zenari. «Hori egiaztatu gabeko hipotesia da», erantzun zuen. «Baduzu datu objektiborik?», estutu zuen abokatuak. «Ez». (more…)\nItzulpenetan frogen esanahia nahita aldatu den susmoa dute perituek\nJoxe Azurmendi: «Ez dauden ekintzei buruz egiten ari dira hipotesiak»\nBederatzi lekuko aritu ziren atzoko saioan, auzipetuen eta Egunkaria-ren zuzentasuna defendatzen, egunerokoaren sorrerari eta akusatuen izaerari buruzko azalpenak emateko orduan. Auziaren zentzugabekeria agerian utzi zuten euren azalpenekin, eta halakorik nola sor daitekeen ulertezina egiten zaiela erakutsi zuten. (more…)\nEgunkaria-ren aurkako epaiketako saioan izateko Euskal Herritik Madrileraino joan behar izaten dute auzipetuek, haien senideek, lekukoek… Joan-etorria, 900 bat kilometro. Bidaia kronika egin du Berria Telebistak-k.\nTV3n bosgarren bideorik ikusiena, Martxelo Otamendiri egindako elkarrizketarena\nEuskarari erasorik ez! Euskaraz bizitzeko Egunkaria libre! lelopean euskararen kontrako erasoen aurkako eta Egunkaria-ren aldeko mobilizazio eguna egin zuen atzo EHE Euskal Herrian Euskaraz taldeak. Egun osoan, elkarretaratzeak egin ziren Euskal Herriko 30 bat herri eta auzotan. (more…)\n«Egunkari baten itxiera beti da albiste txarra». Hala dio asteleheneko El País egunkarian David Trueba idazle, kazetari eta zinemagile espainiarrak Euskaldunon Egunkaria-ren itxierari eta epaiketa gogoan duela. (more…)\nGaualdia Miarritzeko Gaztetxean\nEgunkaria-ren aldeko Gaualdia antolatu dute Miarritzen otsailaren 6rako (larunbata). Gaztetxean izango da -La Negresse auzoan dago, Karting eta Atabal ondoan-, 18:00etatik aurrera.\nImanol Murua Uria Egunkaria-ko kazetari ohi eta auziko lekukoak, Lorea Agirre Egunkaria-ko kazetari ohi eta Gezurra ari du liburuaren egileak eta Andoni Alvarez Egunkaria-ren Aldeko Kultur Elkarteko kideak hitzaldia emango dute, “pintxoak lagun”.\nOndoren bertsolariak izanen dira, eta gero kontzertuak: Anje Duhalde, Bizardunak, Deabruak Teilatuetan, Gose eta DJ Xano.\n‘Egunkaria’-ren aldeko Gaualdia Miarritzen otsailaren 6an\nEgunkaria-ren aldeko Gaualdia antolatu dute Miarritzen otsailaren 6rako (larunbata). Gaztetxean izango da -La Negresse auzoan dago, Karting eta Atabal ondoan-, 18:00etatik aurrera. (more…)\n«Fuenteovejunak bultzatu zuen Egunkaria». Hitz horiekin erantzun zion Iñaki Zabaleta defentsaren lekukoak Jose Mari Elosua abokatuari, Egunkaria nork sustatu zuen galdetu zionean. Lope de Vega idazle espainiarraren obrari egin zion erreferentzia, sorrera hartan herri osoak parte hartu zuela adierazteko: «Fuenteovejuna kulturalak, idazleen Fuenteovejunak, literatoenak, unibertsitateko irakasleenak, kazetarienak…». (more…)\nEntzun dezatela herri honen epaia: ‘Egunkaria’ libre!\nIgone Lamarain eta Unai Larreategi (EHEko kideak) (more…)\nEgunkaria auziko bost auzipetuek epaiketaren aurreneko egunean egin zuten kontaketa berretsi dute defentsaren lekukoek, epaimahaiaren aurrean. Aste eta erdiko geldialdiaren ondoren, berrekin diote Euskaldunon Egunkaria-ren kontrako epaiketari Espainiako Auzitegi Nazionalean, eta Fernando Berridik, Txomin Aizpuruak, Jose Luis Zinkunegik, Iñaki Zabaletak (argazkian, eskubian) eta Imanol Murua Uriak deklaratu dute, defentsak eskatuta. Bakoitzaren deklarazioa bide desberdinetik joan den arren, guztiek berretsi dituzte akusatuek epaiketaren aurreneko egunean esandakoak; alegia, Egunkaria ez zuela ETAk sortu, proiektuaren sustatzaileen artean zabaltasun handia zegoela eta pluraltasuna zaintzen eginahalak egin zituztela. (more…)\nArantzazuko ekitaldiaren beroa\nBIDEOA. Egunkaria-ko auzipetuek euskal gizarteko ordezkaritza zabalaren sostengua jaso zuten larunbatean Arantzazun egindako ekitaldian. Ordukoaren bideoa da. (more…)\n‘Egunkaria’-ren aldeko jaia ospatu dute Madrilen\nMarkel Olano Arrese (Gipuzkoako diputatu nagusia) (more…)\n– Auzipetuen Arantzazuko adierazpena (more…)\nTV3ko zuzendariarekin bildu da Otamendi, eta ‘Vilaweb’-en elkarrizketa digitala egin diote\n2010, urtarrilak 22\nMartxelo Otamendi Egunkaria-ko auzipetuak Herrialde Katalanetan segitzen du auzia azaltzen, eta gaur Monica Terribas TV3ko zuzendariarekin bildu da, Bartzelonan (argazkian). (more…)\nPalman ere jende asko\nMartxelo Otamendi Egunkaria-ko auzipetua Palman (Herrialde Katalanak) izan zen atzo hitzaldia ematen, eta han ere jende asko bildu zen. (more…)\nBabes ekitaldia Arantzazun\nEgunkaria-ko auzipetuei elkartasuna adierazi dieten eragile guztien ekitaldia egingo dute, 11:00etan, Gandiaga Topagunean.\nAuzipetuek jasotako babes guztia irudikatuko dute bihar Arantzazun\nBihar Egunkaria auziko auzipetuek orain arte jaso duten babes eta elkartasun guztiaren irudia agertuko dute Arantzazun (Oñati, Gipuzkoa). Auzia salatu eta hura artxibatzeko eskatu duten eragile politiko, sozial eta kultural guztiek bat eginen dute euskara eta euskal kulturarentzat esanahi sinboliko handia duen tokian. Gandiaga Topagunean eginen den ekitaldian hamar auzipetuek eta jatorrizko babes taldeko kideek adierazpen bana aurkeztuko dituzte. (more…)\nElkartasun eguna Madrilen bihar\nEHEk deitutako elkarretaratzeak\nEuskal Herrian Euskaraz-ek (EHE) elkarretaratzeak deitu ditu, Euskarari erasorik ez! Euskaraz bizitzeko, Egunkaria libre! lelopean.\n– Elkarretaratzea, Gasteizko gobernu ordezkaritzaren aurrean, 19:00etan.\n– Elkarretaratzea, Iruñeko Gobernu Zibilaren parean (Merinaldeen plazan) 19:30ean.\nBestalde, Tafalla, Altsasu, Lizarra, Irunberri, Eibar, Soraluze, Andoain, Durango, Zornotza, Lekeitio, Ondarroa, Markina-Xemein, Oiartzun, Zarautz eta Villabonan ere elkarretaratzeak eta ekimenak egingo dituzte, besteren artean.\nCCCBn hainbat eragile katalanek babesa erakutsi diote ‘Egunkaria’-ri\nKataluniako 200 bat ordezkari politiko, sozial eta kulturalek babesa erakutsi diete Egunkaria-ko auzipetuei, atzo arratsean CCCB Bartzelonako Kultura Garaikidearen Zentroan egindako ekitaldian. (more…)\nJoan Mari Torrealdai, ibilbide luzeko euskaltzalea\nBIDEOA. Egunkaria auziko itxiera kasuko bost auzipetuen artetik ibilbiderik luzeena daukana da Joan Mari Torrealdai (Forua, 1942), 40 urte pasa baitaramatza euskalgintzan eta kulturgintzan: Jakin pentsamendu aldizkarian dabil, Anaitasuna astekariko zuzendari izan zen, Egunkaria-ren sortzaileetakoa izan zen eta gero Administrazio Kontseiluko lehendakaria, hainbat liburu idatzi du, euskaltzaina da… (more…)\nEHEren mobilizazio eguna asteartean\nEuskal Herrian Euskaraz-ek Gasteizen eta Iruñean gobernu ordezkaritzen aurrean elkarretaratzeak egingo ditu, baita beste hainbat herritan ere. (more…)\nJoan den astelehenaz geroztik Katalunian dago Martxelo Otamendi Egunkaria-ko auzipetua, hainbat hitzaldi eta ekitalditan parte hartzen, baita komunikabideei elkarrizketak ematen ere. Herenegun Reusen izan zen (Tarragona) Egunkaria auziari buruzko azalpenak ematen, 60 bat lagunen aurrean. Atzo iluntzean, Valentzian egin zuen gisa bereko hitzaldia, Accio Cultural del Pais Valencia elkarteak gomitaturik. (more…)\nPSC, CiU, ERC eta ICVk berretsi dute ‘Egunkaria auzia’-k zentzurik ez daukala\n2010, urtarrilak 19\nPSC, CiU, ERC eta ICV-EUiA Kataluniako Parlamentuko taldeetako ordezkariek Martxelo Otamendi Egunkaria-ko auzipetuari gaur berretsi diote auziak ez daukala zentzurik, eta euren babesa adierazi diote. 2003an ere, Guardia Zibilak Espainiako Auzitegi Nazionalaren aginduz euskarazko kazeta itxi zuenean, Kataluniako Legebiltzarrak babesa agertu zion Egunkaria-ri. (more…)\nLarraulgo Udalak ere onartu du epaiketaren aurkako mozioa\nLarraulgo Udalak (Gipuzkoa) Egunkaria auzia-ri buruzko mozioa onartu du udalbatzarrean. Epaiketaren aurka azaldu da Udala, eta auzipetuei elkartasuna agertu die. (more…)\nEgunkaria-ren aldeko argazkia aterako dute Larraulgo herritarrek, plazan, 12:00etan.\nIzaskun Bilbaok ‘Egunkaria auziko’ torturak eta epaiketa aipatu ditu Europako Legebiltzarrean\n2010, urtarrilak 18\nEgunkaria-ko itxiera kasuko auzipetu batzuek torturak salatu zituztela esan du gaur Izaskun Bilbao EAJko europarlamentariak Europako Legebiltzarrean, eta kazeta itxi eta ia zazpi urtera ari direla egiten epaiketa Espainiako Auzitegi Nazionalean. Auziaz hitz egin du arratsaldean, eta minutu bateko astia izan du horretarako. Haren ustez, Europak “[Espainiako] Justiziaren akatsa” gaitzetsi egin beharko luke, “demokrazia indartzeko”. (Hemen hitzaldia) (more…)\nHitzaldi eta mahainguru sorta Euskal Herritik kanpo\n2010, urtarrilak 17\nEgunkaria-ren kontrako auziak, Euskal Herrian ez ezik, beste herrialde batzuetan ere piztu du interesa. Martxelo Otamendi auzipetuak datorren astean egingo duen bira da horren seinale, kasu: Herrialde Katalanetan eta Madrilen izango da hiru hitzaldi eta beste hainbeste mahaingurutan. Horretaz gain, Kataluniako Parlamentuko taldeek Egunkaria auzia aztertuko dute asteartean. (more…)\nFiled under: Bideoak\nIñaki Uria eta Txema Auzmendiren hitzaldia Hernanin\nBiteri Kultur Etxean, 19:30ean hasita.\n‘Egunkaria’-ko materiala salgai Hernanin\nGudarien plazan, 11:30etik aurrera.\n‘Egunkaria’-ren aldeko jaia Madrilen\nEgunkaria-ren aldeko jaia Madrilen: bazkaria 14:30ean, eta kontzertuak eta antzerkiak 17:00etan. Meson del Patio Maravillas.\nMartxelo Otamendi, Mariano Ferrer, Carmen Lamarca eta Isaac Rosaren arteko mahaingurua Madrilen. Lope de Vega bigarren hezkuntzako ikastegian, 12:00etan.\nMahaingurua Gironan (Herrialde Katalanak): Martxelo Otamendi, August Gil Matamala, Gemma Calvet eta David Fernandez. Kultur etxean, 20:00etan.\nMartxelo Otamendiren hitzaldia Palman\nMartxelo Otamendik hitzaldia emango du Palman (Herrialde Katalanak), Can Alcover kultur etxean, 19:30ean.\nMartxelo Otamendi, Vicent Partal, Antonio Franco, Rita Marzoa, Ignasi Riera, Albert Martinez, Eva Fernandez eta Feliu Venturaren arteko mahaingurua izango da Bartzelonan, CCCB kultur gunean, 19:00etan.\nMartxelo Otamendiren hitzaldia Reusen\nMartxelo Otamendik hitzaldia emango du Reusen (Herrialde Katalanak), CGT sindikatuaren egoitzan, 20:00etan.\nAuzia artxibatzeko eskatzen duen mozioa aurkeztu du Aralarrek Eusko Legebiltzarrean\n2010, urtarrilak 16\nSukaldeko beroa jaso dute ‘Egunkaria’-ko auzipetuek\nEz zen haientzako ordurik egokiena, baina kalera irten ziren. Eltzeak, zartaginak eta beste sutan utzita, ostalaritzako langileek Egunkaria-ren aldeko plataformari eginiko deiari erantzun zioten. Beste hainbat lagunek aurretik egin duten bezala, Donostiako Bulebarreko kioskoaren parean Egunkaria libre! dioen pankartari eutsi zioten. Sukaldeko beroa kalera irten zen atzo. (more…)\nIñaki Uria: “Babesik gabe, bost pertsona solte baino ez ginateke izango”\n(Argia aldizkaria) (more…)\nPastor: “PSEk beti esan izan du ‘Egunkaria auzia’-k oinarririk ez zuela”\n2010, urtarrilak 14\nTxema Auzmendi, euskara galtzetik ‘Egunkaria’-ra\nBIDEOA. Guardia Zibilak Egunkaria itxi zuenean -2003ko otsailean-, Txema Auzmendi (Ordizia, 1949) zen euskarazko kazetako Administrazio Kontseiluko idazkaria. Egunkaria-ren sorreratik egon zen kargu horretan, 1990etik. (more…)\nMadrilgo Euskal Etxea, lepo\nEuskal Herritik kanpo ere jende andanak jarraitzen ari du Egunkaria-ren aurkako auzia. Madrilgo Euskal Etxea, adibidez, jendez lepo bete zen herenegun Martxelo Otamendiren hitzaldia entzuteko; galdera ugari egin zizkioten kazetako zuzendari ohiari.\nGipuzkoako Batzar Nagusiek ‘Egunkaria auzia’ behin betiko artxibatzeko eskatu dute, PSEk ere alde eginda\nEgunkaria auzia behin betiko artxibatzeko eskatu dute gaur Gipuzkoako Batzar Nagusiek. EAJ, Aralar, Hamaikabat, Alternatiba eta EBk ez ezik, PSE-EEk ere egin du horren alde. PP izan da erabakiaren aurka egin duen bakarra -EAE-ANV baliogabe jo zuen 2007ko hauteskundeetan Espainiako Justiziak-. Batzar Nagusietan onartu duten testuan ageri denez, Egunkaria auzia “ez dago Zuzenbidean oinarritua” eta horregatik Espainiako Auzitegi Nazionalari “kasua behin betiko artxibatzeko eta eragindako kalteak osatzeko” eskatu diote. (more…)\nFiskalaren lehen galderak\nMiaketetan euskarazko agiriak esku artean zituzten bakoitzean, ‘Iñaki’ delako guardia zibilari deitzen zioten, topatutako hura zer zen galdetzeko. Hura da akusatuen telefono entzuketa batzuk itzultzeaz arduratu zen guardia zibila. Atzo, akusazioen eskariz, lekuko gisa deklaratu zuen Egunkaria auzian, eta elkarrizketa bat jarraitzeko lain ez dela onartu ostean, telefono entzuketen itzulpenen laburpenak berak egiten zituela aitortu zuen. Hona hemen Jose Mari Elosuak guardia zibil horri egin zion galdeketaren zati bat: (more…)\n«Indarberrituta» daude auzipetuak\nTxelisek azpimarratu du ETAk ez zuela ‘Egunkaria’-ren sorrera garaian parte hartu\n2010, urtarrilak 12\nJose Luis Alvarez Santacristina Txelis, Jose Mari Dorronsoro eta Carmen Gisasola euskal presoek azpimarratu dute ETAk ez zuela Egunkaria-ren sorreran parte hartu eta ez zutela horretaz erakunde armatuko “batzorde eragilean” “batere” hitz egin. Akusazioak eskatuta, lekuko gisa deklaratu dute hirurek, gaur, Espainiako Auzitegi Nazionalean, Egunkaria-ren aurkako epaiketako hirugarren saioan. (Berria.info) (more…)\nMugez haragoko hedabideetan ere albiste\nEgunkaria-ren aurkako epaiketa oihartzun handia izaten ari da Euskal Herriko mugetatik kanpo ere. Gertuko lurraldeetatik harago, AEBetan, Alemanian, Suitzan, Lituanian eta Laponian ere albiste da auzia. (more…)\nEpaiketa egiteko zazpi urte igarotzeak Justizia “zalantzan” jartzen du, Patxi Lopezen arabera\n2010, urtarrilak 11\nPatxi Lopez Eusko Jaurlaritzako lehendakariak adierazi du Egunkaria auzia-n “justizia egitea” espero duela, eta epaiketa lehenago egin beharko litzatekeela uste du. (more…)\nMartxelo Otamendiren hitzaldia Valentzian\nEgunkaria kazeta: adierazpen askatasunaren aurkako erasoa. Auzi judizialaren egoera hitzaldian mintzatuko da, Accio Cultural del Pais Valencia elkarteak antolatuta. Urriaren 1a Kultura Kontenporaneoko Zentroan ariko da, 19:30etik aurrera.\nMartxelo Otamendiren hitzaldia Zaragozan\nPrentsa: adierazpen askatasuna eta errepresioa hitzaldian hitz egingo du, Carmen Lamarca abokatu eta unibertsitate irakaslearekin eta Ricardo Vazquez Prada idazle eta kazetariarekin. Ekonomika Fakultateko aretoan hitz egingo dute, 19:00etatik aurrera. Egunkaria-ren aldeko Aragoiko Plataformak antolatu du hitzaldia.\n‘Berria.info’-k bihar ere saioaren zuzeneko testu kontakizuna egingo du, 10:00etatik aurrera\nPilotako ordezkarien nahia\n2010, urtarrilak 10\nPatxi Jauregi Gipuzkoako Pilota Federazioko presidenteak Egunkaria kasuko auzipetuak ere gogoan izan zituen Berria-ren 7. Pilota Txapelketako aurkezpenean: «Finalean Martxelo Otamendi eta gainontzekoak sariak ematen ikustea espero dugu».\nJosu Erkoreka: «Auziak demokratikoki ez dauka funtsik, juridikoki ere ez»\nJosu Erkoreka Espainiako Kongresuko EAJko diputatuak uste du absoluzioa eman behar dela Egunkaria-ren aurkako epaiketan (Berria). (more…)\nMartxelo Otamendiren hitzaldia Madrilen\nEuskal Etxean, 20:00etan.\nEpaiketako hurrengo saioa, hilaren 12an\n2010, urtarrilak 9\nEgunkaria auziko kazetaren itxierari buruzko epaiketako hurrengo saioa datorren asteartean izango da, hilaren 12an, Espainiako Auzitegi Nazionalean. Lekukoek hitz egingo dute; defentsakoak eta akusaziokoak. (more…)\nMartxelo Otamendiren hitzaldia Lizarran\n20:00etatik aurrera ariko da Egunkaria-ko auzipetua, Musika Eskolan.\nOstalaritzako kideen elkarretaratzea Donostian\n12:00etan, Bulebarrean. Deialdia ireki da.\nArte plastikoen alorreko kideak ere epaiketaren aurka\n2010, urtarrilak 8\nAntton Mendizabal eskultorea, Antton Olariaga komikilaria, Imanol Irigoien eta Ander Ormazuri margolariak eta beste artista batzuk izan dira gaur Egunkaria-ren epaiketaren aurkako eta auzipetuen aldeko elkarretaratzean, Donostian. Hain zuzen, arte plastikoen alorreko kideek deituta egin dute Bulebarrean bilkura, Egunkaria libre! lelopean. (more…)\nIñaki Uria, euskal kazetaritzari lotua\n2010, urtarrilak 7\nBIDEOA. BerriaTBk Egunkaria-ko auzipetuari elkarrizketa egin dio bere ibilbideaz. (more…)\nOndarrutar batek bidalitako bideoa da.\nRamon Labaien: «Absoluzioa espero dut; besterik ezin da izan»\nRamon Labaien Donostiako alkate ohiak (Tolosa, 1928) gauza asko ikusi eta bizi behar izan ditu sortu zenetik. Eusko Jaurlaritzako lehen Kultur sailburua izan zen 1980tik 1983ra, eta haren ekimenez sortu ziren, besteak beste, ETB, Euskadi Irratia eta HABE. Egunkaria auzia «bidegabekeria» da, haren erranetan. Egunkaria Epaiketa Ekimen Taldeko kideetakoa da egun. (more…)\nArtelanak, eskertzeko bidea\nNestor Basterretxea, Xabier Egaña, Koldobika Jauregi, Jesus Mari Lazkano, Xabier Morras edo Jose Luis Zumeta. Egunkaria Epaiketa Ekimen Taldeak sustatuta, sei euskal artista horien artelanak eskuragai izango dituzte Egunkaria-ren aurkako epaiketak sortuko dituen gastuei aurre egiteko -500.000 euro inguru-, taldeak espreski sorturiko kontu korronteetan diru laguntza ematen duten herritarrek. Ikusi artelan denak hemen (more…)\nEgunkaria-n aritutako hainbat kazetarik hitzaldia emango dute, Bota gaztetxean, 20:30etik aurrera.\nJose Manuel Castells, Xabier Ezeizabarrena, Joxerramon Bengoetxea, Pedro Ibarra Eta Jon Gurutz Olaskoaga, EHUko irakasleak (Berria) (more…)\nArte plastikoen alorrekoen elkarretaratzea Donostian\n12:00etan, Bulebarrean. Deialdia irekia da.\nEAEko Magistratuen Elkargoko bozeramaileak ez du begi onez ikusi auzia\n2010, urtarrilak 3\nAntonio Garcia APM Araba, Bizkai eta Gipuzkoako Magistratuen Elkargoko bozeramaileak jakinarazi du Egunkaria auzia-n hartutako ia-ia erabaki guztiak ez dituela begi onez ikusten ikuspegi juridikotik. (more…)\nAuzipetuen partetik, urte libre on!\n2010, urtarrilak 1


Basque (eu) : Template “gcompris” : Karmic (9.10) : Translations : gcompris package : Ubuntu\n- 'Arbela' atalean ariketen zerrenda alda dezakezu. Zuhaitz ikuspegitik desgaitzea bakarrik da. Irakurtzeko erabiltzen den hizkunta alda dezakezu, adibidez, eta gero koloreen izenak esateko hizkuntza ezarri.\n- Hainbat konfiguraziko gorde ditzakezu, eta hauen artean alda zaitezke. 'Profila' atalean profila bat gehi dezakezu, eta gero 'Arbela' atalean profila hautatu konbinazio-koadrotik, ondoren hautatu aktibatzea nahi duzun arbela. Hainbat profila gehi ditzakezu, arbel-zerrenda ezberdinekin, eta hizkuntza ezberdinekin baita ere. Lehenetsitako profila 'Profila' atalean ezarri, nahi duzun profila hautatuz eta gero 'Lehenetsia' botoian klik eginez. Komando-lerrotik ere profila bat hauta dezakezu.\n- Erabiltzaileak, klaseak eta klase bakoitzeko erabiltzaile-taldeak gehi ditzakezu. Jakin ezazu komaz bereiztutako fitxategi batetik ere inporta ditzakezula. Eman talde bat edo gehiago profila bati, eta GCompris berrabiarazi ondoren saioa hasteko izen berriak agertuko dira .GCompris-en haur indibidual bakoitza identifikatzeko gai izatean txosten indibidualak eskaintzeko aukera ematen du. Haurrak ere indibiduo gisa onartzen direnez haur bakoitzak bere erabiltzaile-izena idazten eta erabiltzaile-izena identifikatzen ikasiko du (saio-hasiera konfigura daiteke).\nTranslated and reviewed by Iñaki Larrañaga Murgoitio on 2006-08-23\nGCompris zure beharretara egokitzea nahi baduzu, administrazioko modulua erabil dezakezu hemen. Azken helburua umeen txosten zehatzak gurasoei eta irakasleei eskaintzea da, umeen aurrerapenak, hobekuntzak eta beharrak aztertzeko.\nTranslated by Iñaki Larrañaga Murgoitio on 2008-03-28\nEgin klik saguaren ezker-botoiarekin ariketa bat hautatzeko\nTranslated and reviewed by Hizkuntza Politikarako Sailburuordetza on 2006-05-09\nIrakurri ahal izatea\nEgin klik dagokion kolorean\nEgin klik dagokion koloreko koadroan.\nIkasi ohikoak ez diren koloreak identifikatzen.\nContributors to this translation: Hizkuntza Politikarako Sailburuordetza, Iñaki Larrañaga Murgoitio, Iñaki Larrañaga Murgoitio.


Urruñako etxebizitza politikarako estrategia aztergai | Euskal Herria | KAZETA\n2021 OTS. 19 - 07:20h\nUrruñako etxebizitza politikarako estrategia aztergai\nPhilippe Aramendi Urruñako auzapezak lurrari loturiko politika berriari ekin dio. Otsailaren 1eko herri kontseiluan tokiko lur publikoaren establezimenduarekin hitzarmena izan zen bozkatua. «Aitzineko gehiengoarekiko erabateko haustura» egiteko erabakitasuna du Herriko Etxeak.\nPhilippe Aramendik eta bere taldeak etxebizitza politika berria garatu nahi dute Urruñan. © Guillaume Fauveau\nIazko herriko bozen kanpainan Philippe Aramendik argiki adierazi zuen auzapez hautatua izanez gero, lurraren eta antolaketa eta programaziorako orientazioen (OAP) kontrola berreskuratuko lukeen herriko etxea nahi zuela. Orain karguan dela, norabide hori du hartua. Otsailaren 1eko azken kontseiluan bere taldeak EPFL (tokiko lur publikoaren establezimenduarekin) hitzarmena egitea bozkatu zuen.\n2019ko azaroan Euskal Elkargoan bozkaturiko Tokiko Hirigintza Planak (PLU) hamaika OAP aurreikusten zituen. Aramendiren taldeak uste du horietariko hiruk ez dutela hirigintza kodea betetzen, urbanizazioa soilik aitzinetik urbanizaturik edo horietatik hurbil diren lekuetan egiten ahal delako. Aramendiren xedea da hiru OAP horiek sekula ez abiatzea. Hori dela eta, Euskal Elkargoaren zerbitzu juridikoekin eta hirigintza zerbitzuarekin jarri zen harremanetan.\nZerbitzu horiek PLUaren moldaketa egiteko prozedura hastea gomendatu dute, baina tramite horrek ez du kolpe batez hiru OAP horiek erretiratzea ekarriko, bai haatik, PLU horretan aurreikusiak diren OAP ezberdinen urbanizazioarekin hasteko egutegi bat finkatzea. Beraz, arauak betetzen dituzten OAPekin hastea da bere asmoa. Hala, Euskal Elkargoan 2023an indarrean jarriko den planaren baitan, beste hiru OAPak desagerrarazi nahi ditu Aramendik.\nHerrirako sartzea lehentasuna\nHerriko Etxeko gehiengoak bere mandatua hiru OAP hauekin hasteko asmoa du: herriaren sartzea, herriaren erdigunea eta Kotxepe. «Herriaren sartzearekin hasiko gara, zortzi hektarea inguruko azalerarekin guzietan garrantzitsuena», zehazten du auzapezak. Beste arrazoi bat bada eremu horri lehentasuna emateko: «OAP hau lantzea beharrezkoa zen, lur guzia pribatua delako eta joan den udan ohartu ginen jabeak promotoreekin negoziatzen ari zirela». Fite erreakzionatu zuten eta behar ziren kudeaketen ondotik, bi jabe horiek lurren salmenta erretiratu dute.\nBestetik, herri sartzean eskuragarri izanen diren etxebizitzen programa nahi luke egin. Horretarako, aitzineko gehiengoak egin duen manerarekin, etxebizitzaren gaia promotoreen esku uztearekin, erabat hautsi nahi du Aramendik. Hemendik goiti, obratze publikoaren bidez eraman nahi ditu programak. «Kolektibitate publikoa da lurrak hartzen dituena eta herria da etxebizitzaren programarako baldintzak ezartzen dituena», zehazten du hautetsi abertzaleak.\nEtxebizitza sozialerako mugak\nHerriko Etxeak lurrak nahi ditu etxebizitza sozialak eraikitzeko beharrari erantzuteko. Frantziar Estatuak eskatzen duen %25etik urrun da oraindik, %11,56an baita. «Egun, aitzineko taldearen hutsak ordaintzen ari gara», dio Aramendik. %25era arribatzerik ez dutela izanen jakinik ere, tendentzia aldatzea espero du. Bereziki herriak etxebizitza sozialerako erreserbarako eskubidea kentzea zigor gogorra da. «Ezingo dugu gure biztanleentzat etxebizitza sozialen %20a erreserbatu».\nBestalde, Urruñako Herriko Etxeak lurrak lortzeko herriei laguntza ematen dien EPFLekin hitzarmena egin du, herriaren sartzeko OAParentzat. Beraz, egitura horri dagokio lur pribatuak erostea eta horrek lehenik negoziazio bat galdegiten du. Baina akordiorik ez balitz, auzapezak dio EPFLak bere baliabide juridiko guziak erabiliko dituela, desjabetzeraino beharrezkoa balitz, «baina hori ez da helburua».\nJoan den agorrilean bigarren etxebizitzentzat %60ko gehienezko tasa ezarri zuen Philippe Aramendiren gobernuak eta uste du tokiko etxebizitza politikarako 170.000 euroko sartzeak ekarriko dituela. Aitortu duenez, jabe batzuk ez zuten ongi erreakzionatu neurriaren aitzinean, baina gisa berean erabakia erabat ulertzen dutenak ere badirela jakinarazi du.\nHalaber, Herrikopolis ereduan parte hartzeko borondatea luke Urruñako Herriko Etxeak. Proiektu hori Hiriburuko auzapezaren axuanta den Vianney Cierrek proposatu du. Energia positibo eta aztarna ekologiko murriztuko bastida bioklimatikoetan oinarritzen da egitasmoa, zeinean oinez ibiltzea eta garraio leuna lehenesten diren. Horregatik nahi du etxebizitza sozialaren alde egin. «Izpiritua elkarbizitza nagusitzen den espazioa da, etxebizitzekin baina zerbitzuekin ere», dio Aramendik.


Euskaltel Taldeak hitzarmen bat sinatu du Netflix-ekin\nHitzarmenari esker, Euskaltel, R eta Telecableko bezeroek zuzeneko sarbidea izango dute datorren urtetik aurrera Netflix-en telesail, film eta dokumentaletara, 4K deskodetzailearen bidez.\nNetflix-en sartzeko botoi esklusibo bat duen urrutiko aginte berezi bat eskainiko die Euskaltelek bezeroei, eta eskaintza hori egiten duen Espainiako lehenengo operadorea izango da.\nBilbon, 2017ko azaroaren 13an. Euskaltel Taldeak ?Euskaltelek, R-k eta Telecablek osatua? hitzarmen bat sinatu du Netflix-ekin, zeinaren arabera operadorearen bezeroek aukera izango baitute zuzenean ikusteko Netflix-en edukiak 4K deskodetzailearen bidez. Hitzarmenaren berrikuntzetako bat urrutiko aginteak izango duen botoi esklusibo bat da, aukera emango diena bezeroei zuzenean sartzeko Netflix-en edukietan. Bezeroei klik bakar baten bidez Netflix-erako sarbidea eskainiko dien Espainiako lehenengo operadorea izango da Euskaltel.\nDatorren urtean, 4K deskodetzailea hartzen duten Euskaltel Taldeko bezeroek esku-eskura izango dituzte, botoi bat sakatuta, Netflix-ek Espainian eskaintzen dituen telesail, film eta dokumentalik arrakastatsuenak, hala nola Las Chicas del Cable, Stranger Things, Narcos, Por Trece Razones, eta abar. Netflix-en berezko filmen artean, Bright ezaguna dago, Will Smith eta Joel Edgerton dituena aktore protagonista gisa.\nBeraz, Netflix-en edukirik arrakastatsuenak ere eskainiko ditugu 4K deskodetzailearekin batera Euskaltelen egiten dugun eskaintzan; eta hori Estatuko iparraldeko talde liderraren sareen ahalmen handiari esker, zeinek konexio-abiadurarik handiena eta bereizmenik handieneko irudi-kalitatea eskaintzen baitute.\nHitzarmen horri esker, 4K deskodetzaileak, zeinak munduan lider den TB-plataformaren telesail, film eta dokumentalak emango baititu datozen hilabeteetan, Internet eta aplikazioak dakartza telebistaren pantailara, orain arte mugikorretan eta tabletetan erabili diren bezalaxe. Telebistari aplikazioak eta Internet gehitzeak dakarren berrikuntzaz gain, deskodetzaile honek Euskaltelen bezero guztien esku jartzen du teknologiarik berriena, 4K bereizmeneko irudi-kalitatearekin; hau da, HD bereizmen handiak eskaintzen duena baino lau aldiz definizio handiagoa.\n4K deskodetzaileak erakusten du Euskaltelen Telebistaren bilakaera naturala, etengabe funtzionalitate eta zerbitzu berritzaileak gehituz joan baita azken urteotan, mundu guztiak balia ditzan telebistaren munduak eskaintzen dituen erabilera berriak. Hor dira, adibidez, Replay zerbitzua (programa hasieratik ikus daiteke hasia izanda ere), Replayteka (6.000tik gora film, telesail, doako programa eta ordainduzko zinema-nobedade), Ez Zenuen Ikusi (Euskaltelek zazpi egunez gordetzen ditu programak, berreskuratu eta ikusi ahal izateko), edo bilatzeko eta grabatzeko aukerak. Horiek guztiek erabilera berri bat sortzen dute, erraza eta intuitiboa, edozein eduki ikusleak nahi duenean ikusteko aukera ematen duena. Eta esperientzia horri Neflix-era zuzenean eta klik bakar baten bidez sartzeko aukera erantsi diogu orain.\nFrancisco Arteche, Euskaltel Taldearen kontseilari delegatua: "Aurrerapauso garrantzitsua da Euskaltel Taldearentzat telebistako edukien liderrarekin sinatu dugun hitzarmen hau, gure bezeroei telebista-esperientziarik bikainena eskaintzea baita gure estrategiaren muina, horretarako gure sarearen ahalmen handia eta 4K deskodetzailearen kalitatea baliatuz".\nMaría Ferreras, VP Business development EMEA: "Hitzarmenari esker, azkar eta etenik gabe sartuko dira Euskaltelen bezeroak Netflix-en, eta entretenimendu-aukera paregabea izango dute ikusgai irudi-bereizmenik onenarekin. Eta hori guztia, erraz-erraz, Netflix-en botoi esklusiboa sakatuz urrutiko agintean".\nMunduan dagoen Internet bidezko entretenimendu-zerbitzu nagusia da Netflix: 109 milioi lagunek, 190 herrialde baino gehiagotan, 125 milioi ordu baino gehiago dituzte ikusgai egunero TBko saio eta filmetan (dokumentalak, filmak eta Netflix-eko berezko telesailak barne). Netflix-eko kideek nahi dutena, nahi dutenean eta Internetera konektatua dagoen ia edozein pantailatan ikus dezakete, eta zernahi erreproduzitu, gelditu eta ikusten jarraitu dezakete, batere publizitaterik eta konpromisorik gabe.\nEstatuko iparraldeko telekomunikazio-talde nagusia da Euskaltel. Euskadin, Galizian eta Asturiasen ondo errotuta dago, eta lurralde horiekiko konpromiso sendoari eusten dio. Merkatu horietan jarduten du, Euskaltel, R eta Telecable operadoreen bidez.\nTelekomunikazio-taldeak 6 milioi pertsonako merkatuan eskaintzen ditu zerbitzuak, eta etxeko eta negozioetako 800.000 bezerori baino gehiagori ematen die zerbitzua. Euskaltel, R eta Telecable liderrak dira zuntz optikoan (Banda Zabala, telefonia eta ordainpeko telebista eta telekomunikazio-zerbitzu bateratuak), Euskadin, Galizian eta Asturiasen hurrenez hurren, eta bezero-oinarri eta negozio-eredu osagarri sendoak dituzte. 4G-ko lizentzia propioa du Taldeak, eta merkatuko zuntz optikoko sarerik zabalenaren jabe da.


Hik Hasik antolatuta, hezkuntza-bidaia egingo da martxoaren 28tik apirilaren 2ra Estoniara.\nZergatik Estonia? Euskal Herria bezala, ez delako oso herrialde handia, hizkuntza propioa duelako, herrialdearen antolaketan hezkuntzak garrantzia handia duelako, hezkuntza sistema parte-hartzailea eta deszentralizatua duelako, nazioarteko neurketetan hezkuntza-emaitza onak eskaintzen dituelako, eta abarrengatik.\n1991n lortu zuen independentzia. Harrezkero, bere herri nortasuna eta hezkuntza propioa garatzen ari da etengabe.\nMartxoaren 28an, Bilbotik Tallin-era bidaia.\nMartxoaren 29an, 30ean eta 31n, Estoniako hezkuntza sistema ezagutzeko hitzaldiak jasoko dira; Haur Hezkuntzako, Lehen Hezkuntzako eta Bigarren Hezkuntzako eskolak bisitatuko dira; Irakasleen formakuntza ezagutuko da, eta abar.\nApirilaren 1ean, bisita turistikoak egin.\nApirilaren 2an, Tallin-etik Bilbora.


Gauzatu nahi dituzten kaleratzeak salatzeko ITP-Zamudion egindako lehen greba egunak jarraipen zabala izan du — ELA Sindikatua\nGauzatu nahi dituzten kaleratzeak salatzeko ITP-Zamudion egindako lehen greba egunak jarraipen zabala izan du\nGauzatu nahi dituzten kaleratzeak salatzeko ITP-Zamudion egindako lehen greba egunak jarraipen zabala izan du ELAk ITP-Zamudion duen atal sindikalak enpresaren zuzendaritza behartu nahi du Zamudion bertan negoziazio-mahai bat irekitzera, lantegiaren etorkizuna erabakitzeko. Multinazionalak lan-erregulazioko txostena aurkeztu zuen Estatuan dituen hiru lantegietarako, eta negoziazioa mahai bakar batean egitea nahi du, Madrilen. ELAk, ordea, ez ditu kaleratzeak onartzen, ezta Zamudioko langileen etorkizuna ordezkatzen ez dituen mahai batean erabakitzea ere. Lehen greba egunean, eguerdian, manifestazio bat izan da Zamudioko Parke Teknologikoan. https://www.ela.eus/eu/eskumaldea/albisteak/kaleratzeak-salatzeko-itp-zamudion-egindako-lehen-greba-egunak-jarraipen-zabala-izan-du https://www.ela.eus/eu/eskumaldea/albisteak/kaleratzeak-salatzeko-itp-zamudion-egindako-lehen-greba-egunak-jarraipen-zabala-izan-du/@@download/image/ITPARGAZKIA.jpg\nELAk ITP-Zamudion duen atal sindikalak enpresaren zuzendaritza behartu nahi du Zamudion bertan negoziazio-mahai bat irekitzera, lantegiaren etorkizuna erabakitzeko. Multinazionalak lan-erregulazioko txostena aurkeztu zuen Estatuan dituen hiru lantegietarako, eta negoziazioa mahai bakar batean egitea nahi du, Madrilen. ELAk, ordea, ez ditu kaleratzeak onartzen, ezta Zamudioko langileen etorkizuna ordezkatzen ez dituen mahai batean erabakitzea ere. Lehen greba egunean, eguerdian, manifestazio bat izan da Zamudioko Parke Teknologikoan.\nGehiengo zabalak bat egin du grebaren lehen egunean, ITP-Zamudion gauzatu nahi dituzten kaleratzeak salatzeko. ELAk errefusatu egin du enpresak lan-erregulazioko txostena egiteko duen asmoa, azken hau sektore aeronautikoari eragiten dion egoera koiunturala aprobetxatzen ari dela uste baitu. Izan ere, sindikatuak gogorarazi duenez, azken lau urteetan 260 milioitik gorako irabaziak izan ditu enpresak. Gainera, ELAk eskatu du Zamudioko langileei eragiten dieten erabakiak ez daitezela estatu mailako negoziazio-mahai batean aztertu, enpresak nahi duen bezala.\nHurrengo greba egunak irailaren 17an, 22an eta 24an izango dira.


EB osoak, Espainia barne, iturriko ura botilaratzeko aukera ematen du, betiere osasun-berme batzuk betetzen baditu eta etiketan adierazten bada | Consumer\nEB osoak, Espainia barne, iturriko ura botilaratzeko aukera ematen du, betiere osasun-berme batzuk betetzen baditu eta etiketan adierazten bada\nEspainiako araudiak dio hiru ur mota sor daitezkeela: mineral naturala, iturburuarena eta prestatutakoa.\nCoca-Cola taldeak Britainia Handian prozesu fisiko-kimikoekin tratatutako iturriko ura “ur purua” etiketaren pean ontziratu baino lehen botilatzen eta merkaturatzen duela aitortu du, eta horrek eztabaida handia sortu du ura ekoizteko modu horri buruz. Ura legez kontrakoa izan ordez, Europar Batasun (EB) osoan dago baimenduta, Betetzen badira.\nEspainiako araudiak, Europako zuzentaraua jasotzen duen errege dekretu batean jasoak, hiru ur mota sor daitezkeela zehazten du: mineral naturala, iturburuarena eta prestatutakoa. Azken hori beste bi kategoriatan banatzen da: iturritik prestatutako edateko ura eta prestatutako hornidura publikoko ura. Kasu guztietan, botilen etiketek argi eta garbi adierazi behar dute zer ur mota duten. Coca-Cola produktu britainiarra, “Dasani”, azken kategorian sartuko litzateke. Ez, ordea, haren bertsio espainiarra, multinazionalak zehaztu zuenez, jatorri mineral naturalekoa baita.\n“Esan beharra dago Espainian saltzen den botilaratutako uraren %90 ur mineral naturalen kategorian sartzen dela, eta horien artean Espainia dela Europako laugarren ekoizlea”, azaldu dute ANEABE Edari Ontziratuen Enpresen Elkarte Nazionalak. “Ur prestatuak %3 baino ez dira”, zehaztu dute. Horrek ez du esan nahi portzentaje hori iturria duten produktuei soilik dagokienik. Ur prestatuak iturburu batetik ateratzen dira. “Aquafina”, Pepsiren produktua, “Gorbeiako parkean dagoen aztarnategi batetik dator”, azaldu du Pepsico edari-konpainiak. Etiketak dioen bezala, edateko ur prestatua bihurtzen duena, ez ur minerala, osmosi- eta iragazte-prozesua da.\n“Nafree”-ren kasua ez bezalakoa da; ur hori bereziki aproposa da biberoiak prestatzeko. Agua Nafree S.A. enpresak berak bere web orrian azaltzen du produktuaren jatorria “sare publikoko ura” dela. Lortu ondoren, zenbait prozesu egiten dira, hala nola deskaltzifikazioa, alderantzizko osmosi bikoitza eta iragaztea.\nEnpresaren arabera, ur desmineralizatua eta esterilizatua lortzen da, eta iturriarena, berriz, tratatu gabea, “gatz mineralak dituenez, oreka hidrikoa deskonposa dezake”. Puntu hori zalantzan jarri da atzo Bartzelonako Uren txosten batean. Txosten horretan, Espainiako hirietako iturriko uraren kalitatea defendatzen da, askotan oso mineralizazio txikikoa baita.\nGero eta jende gehiagok aukeratzen du botilako ura. Izan ere, munduko kontsumoa batez beste% 12 handitzen da urtean, nahiz eta uraren prezioa askoz handiagoa izan iturriko urarekin alderatuta. Edateko uraren zerbitzu publikoa duten herrialdeetan ere, botilako uretan mila aldiz diru gehiago gastatu dezakete, sare publikotik hartuta baino, Osasunaren Mundu Erakundearen (OME) arabera.\nEspainia ere ez da atzean geratzen “moda berri” horretan, ura elementu gastronomiko eta garai berrien ikur bihurtu baita. Hala, Espainia da EBko botilako uraren laugarren kontsumitzailea, Frantzia, Alemania eta Italiaren atzetik. 2002an, 4.513 milioi litro ur kontsumitu zituzten espainiarrek: 110 litro lagun bakoitzeko. Hala ere, mineral (%89,7), iturburu (%7,3) eta edangarri prestatuak (%3) dira gogokoenak. Burbuilei dagokienez, gasik gabeko urak ekoizpenaren %95,2 dira, eta gasa dutenak %4,8.\ngarantías-eu Grifo-eu ura


grabatuak etiketa duten artikuluak\nXIX. mendeko Italiari begiradatxoa\nZumalakarregi museoaren webgunearen baliabideak erabiliz, oraindik bateratze prozesuan zegoen Italiaren zenbait ikuspegi eskaintzen dizkizuegu\nGebarako gaztelua, karlisten azken gotorlekua\nGebarako gaztelua, XV. mendean eraikia, Lehenengo karlistadan indartua izan zen. Bergarako besarkada ondoren, Karlistada Euskal Herrian amaitu arren, bertan zeuden karlistek 25 egun gehiago iraun zuten amore eman arte.\nJuan Inazio Iztueta euskal idazlea\nSarean eskuragarri dauzkagun dokumentuen peskizan, zaldibiar honen zenbait lanen aipamena eskaintzen dizugu oraingoan


Nola gazi ore zifrak zizelkatzeko?\nSalt pasta, eskultura material, denbora geroztik ezagutzen aspalditik munduko herri guztien arte aplikatuak historian gisa. Konposizio horretarako errezeta asko, baita haiekin lan egiteko hainbat teknika daude. gatz ore figurines sendo eta iraunkorrak lehortzeko ondoren. kostu materiala prezioa posible esperimentatu eta erabili opariak eta osagarriak berezia eta garatzeko sortu nahi jardueren umeekin. Nola gatza orea prestatzeko eta hasteko zion moldea?\nSalt ore: errezetak\nprestatzeko orea eskultura egiteko bakarrik fina gatza gomendatzen da. Honegatik masa hori lortzeko gatz ore zifrak homogeneoa eta oso bat biguna eta leuna azalera izango du. Irina eta gatza 2 ratio batean nahasten dira: 1, hau da ur nahasketa bat sartu. Likidoak gatza askoz erdi inguru behar. Apur bat landare olioa gehitu dezakezu eta, nahi izanez gero eskua krema. maisu batzuk pasta lehor wallpaper itsatsi sartu dira. ondorioz masa gehiegi itsaskor, edo, alderantziz, lehorra bada, likido gehiago edo gatza eta irina gehitu, hurrenez hurren behar duzu.\nAmaitu Produktu labea lehortu zen 80-100 gradu tenperaturan. tratamendu termikoak iraupena tamaina eta lodiera irudien araberakoa da. Onartutako lehortzeko tenperaturan, baina aukera hau hautatuz, izan ere, horren aurretik osoa solidotze hainbat egun hartuko prestatu. gazi ore Zifrak ere izan daitezke, berogailu zentrala erradiadoreak gertu lehortu. Aukeran, aldi bakoitzean prestatu meza moldura for lana nabarmen plastikozko poltsak hozkailuan gordetzen berehala aurretik.\nNola gatza pasta zifrak zizelkatzeko eskuekin?\nOre - material oso biguna eta pliable, erraza da, nahi den forma edozein emango da. Lehen aldiz ari zaren hau umeekin klaseak material edo jokabide lanean bada forma errazena sortzea batekin hasi behar du. Saiatu jaurti eta baloia jotzerakoan, egin "txistorra" edo Asteriskoa. Ordena gatz ore figura konplexu sortzeko, osagarriak bat behar du. mokozabalek txiki bat izan daiteke, ebaketa tresnak, erremintak grabatuak sortzeko. Saiatu edozein materialak erabiliz eskuz - adibidez, pilota-puntua boligrafoak batetik barrak, txapelak eta kortxoak barietate bat. Ez ahaztu aurrez prestatu edukiontzi ura eta landare-olioa. Ura lubrikatutako behar da Splice banakako elementuak, eta olioa izango handy etorriko gertaera orea egingo dela eskuetan itsasten du.\nzuri edo horixka - irina kalitatea erabiltzen, gatza pisua kolore naturala modelaketa arabera. erraza kolore eta gatz orea egin behar da. Orduz zifrak moldea piezak behar. Onartutako eta tindaketa amaitu artisau guztiz lehorra dira ondoren. Horretarako, pintura edozein erabili ahal izango duzu, baina gouache ona eta ohiko itxura. gomendatzen clearcoat geruza bat pintura aplikatu zen ondoren. Horrelako akabera produktuak kolore biziak, eta bizitza luzatzeko.\nMotley haurrak Plaid kakoa: diagram eta bi fabrikazio embodiments azalpen\nNola Baubles eskema bat hasiberrientzako egiteko\nNola lotzeko hartzen spokes eta kako bat?\nAleksandra Samohina - antzerkia eta zinema aktorea\nTrout edo izokina - Zein da hobea? Trout edo izokina: nola bereizteko\n"Femilak" haurdun dauden emakumeentzat: medikuen berrikuspena\nOTA gailetak, gozo eta behe-kaloria errezeta.\nCNS egitura. nerbio zuntz\nBizkar-osteophytes. Trápaga bizkarrezurra Osteophytes\nNola egin zure esku errefluxu egiteko\nTattoo maitasuna: popular aukera\nZaldiak poniak - animalia txiki baina Eleizalde


Ezkerraldeko berbalagunak: 2010/02\nAEK-ko ikasleen afarira etorri!\nHurrengo ostiralean, martxoaren 5ean, AEK-ko zenbait ikasle eta irakaslek afaria egitea erabaki dute. Animatzen bazarete, AEK-tik pasatu behar zarete izena emateko, asteazkena baino lehen!\nMomentuz ez dute taberna erabaki, baina, ziurrenik ARGIA edo ONGI ETORRIn izango da. Animatu eta etorri gurekin afaltzera!\nLaster barru hasiko den hilatebean ekintza batzuk egingo dira euskaraz. Badakizue... orain parte hartu!! Hurrengo astean informazioa zehaztuko dugu, ohi bezala... bloga eta e-posten bidez.\nSestaoko berbalagunok AIZU! aldizkarian\nOtsaileko alean, AIZU! aldizkariak Sestaoko berbalagunok antolatzen gabiltzan ikastaroen berri eman du. Eskerrik asko AIZU!ko kazetariei beste hedabideek ukatu ohi diguten espazioa eskaintzeagatik!\nInauteriak... edo inauteak, aratusteak, karnabalak!!! Izen bat baino gehiago armairutik mozorro bat ateratzeko aitzakia bilatzeko eta geure burua mozorroz janzteko garai hau identifikatzeko. Sestaoko inauteriak otsailaren 19tik 22ra izango dira. Beraz, berbalagunok, egun zoro hauek ere aprobetxatu euskaraz egiteko!!! Oso ongi pasa inauterietan!!!\nMiel Otxin eta txatxoa, euskal inauterietako pertsonaia famatuak\nBerbalagunok barrearen barrez\nZerk sortzen digu barrea? Txiste edo txantxa umoretsu bat entzuteak, albokoak estropezu egiteak, norbera agerian gelditzeak, kilimak jasotzeak...\nGauza askok eragiten digute barrea. Baina, atzo, barreterapia ikastaroan elkartu ginen 25 lagunok ez genuen halakorik behar izan. Ainara ostiral gaueko berbalagunak ekarritako ariketa eta jolasekin nahikoa izan genuen. Ez zinetenok tailerrean egon, argazkiak ikusteko aukera daukazue, galdu zenutena ikus dezazuen... kar, kar!!\nAurten ere, ikastaroa oso arrakastatsua izan da. Gainera, barre egiteko jolas berriak ikasi ditugu Ainarari esker. Eta berari esker ere, guzti-guztiok irribarre handi batez joan ginen etxera. Esan beharra dago, gutako asko eta asko goizean irribarre bihurri batekin joan garela lanera, euskaltegira, kalera...\nIrudian, berbalagunak barrezka, Ainararen (erdian, puxiken aurrean) azalpenak entzuten.\nEskerrik asko, Ainara, estresa ahazten eta barre egiten laguntzeagatik!\nJon Arretxeren hitzaldia\nOtsailaren 11n, ostegunarekin, Jon Arretxe idazle eta bidaiari basauritarrak hitzaldi bi emango ditu Udal Euskaltegian, goizeko 9:30ean eta arratsaldeko 4:30ean.\nBere azken eleberri eta bidaiaz mintzatuko da Arretxe. Animatu eta hurbildu lagun honen abenturak entzutera!\nAdi! Otsailaren 10ean, asteazkenarekin, arratsaldeko 7:30ean, Berbalagunek antolatuta, barreterapia ikastaroa dago. Iaz izandako arrakasta ikusita, Ainara ostiral gaueko berbalagunak berriro emango du tailerra (antzekoa izango da, baina, ez berdin-berdina!).\nIzena emateko azken eguna otsailaren 8a da (telefonoz -94 496 09 00-, e-postaz, edo AEKtik pasa!). Animatu eta euskaraz barre egin!! kar kar...!!!


Urrezko ezteiak eta ospakizunak - Goierriko Hitza : Goierriko Hitza\nGoierri Saskibaloi taldeak 50 urte\nUrrezko ezteiak eta ospakizunak\nGoierri kirol elkartearen saskibaloi sailak 50 urte beteko ditu. NBA mailako ospakizunak antolatu dituzte. Juan Antonio San Epifanio, Juanma Lopez Iturriaga eta Amaia Valdemoro gonbidatu dituzte, besteak beste.\nGoierri kirol elkartearen saskibaloi sailak 50 urte beteko ditu 2019an eta ekitaldi sorta bikaina antolatu dute urteurrena ospatzeko. Urrezko ezteiek urrezko ospakizunak merezi dituzte.\nEkitaldiak joan zen ostegun iluntzean aurkeztu zituzten. Hasteko, lehen bi denboraldietako jokalariak Aldiri kiroldegian elkartu ziren. Bertan, argazkia atera zuten.\nHandik, Urretxuko udaletxera joan ziren. Bertan, 50 urte hauetan guztietan taldetik pasa diren lehendakari, entrenatzaile eta jokalariak zituzten zain, agintariekin batera.\nMahaian Jon Luqui Urretxuko alkatea, Mikel Serrano Zumarragako alkatea, German Monge Euskadiko Saskibaloi Federazioko lehendakaria, Leire Aranburu Gipuzkoako Saskibaloi Federazioko lehendakaria, eta Xabier Chico kirol zuzendaria eseri ziren.\nAzken honek eman zuen ekitaldien berri. Martxoaren 15ean klubaren historiari buruzko erakusketa irekiko dute. Taldearekin zerikusia duen materiala duten herritarrei beraien esku jartzeko eskatu zieten.\nApirilaren 5ean bi saskibaloi jokalari handirekin solasaldia egingo dute: Juanma Lopez Iturriaga bizkaitarrarekin eta Juan Antonio San Epifanio aragoiarrarekin.\nIturriagak zazpi liga, hiru Kopa, bi Europako Kopa, Errekopa bat eta Korac kopa bat irabazi zituen Real Madril taldearekin. 90 aldiz jokatu zuen Espainiako selekzioarekin. San Epifanio eta Iturriaga Daniel Ibartzabal Goierriko jokalari ohiaren eskutik etorriko dira Urretxu-Zumarragara.\nDerbi goierritarra, apirilean\nApirilaren 6an Goierriren eta Ordiziaren gizonezkoen lehen taldeek derbia jokatuko dute Aldiri kiroldegian.\nMaiatzaren 1ean, berriz, Angel Jareñok ikastaroa emango du. Jareño Real Madrileko bigarren entrenatzailea izan zen urte luzetan eta egun 15 urtetik beherakoen Espainiako selekzioko bigarren entrenatzailea da. Jokalari gazteen formazioaz hitz egingo du. Goierrikoak ACBn eta Euroligan aritutako entrenatzaile bat ere ekartzeko lan egiten ari dira.\nMaiatzaren 11n Goierriren gizonezkoen lehen taldeak lagunarteko partida jokatuko du. Maiatzeko ekitaldiekin bukatzeko, Amaia Valdemorok hitzaldi bat egingo du. Valdemorok WNBA ligako hiru eraztun irabazi ditu. Bere ama urretxuarra da eta Iñaki eta Mila Madariagaren eskutik etorriko da. Bere hitzaldiaren eguna oraindik ez dago zehaztuta.\nEkainean bi txapelketa jokatuko dira: 14ean eta 15ean 3×3 txapelketa jokatuko dute eta 17tik 21era garai batean Gernikako Arbolan jokatzen zen txapelketa gogoratuko dute. Txapelketa honetan beteranoek parte hartuko dute.\nOporren ondoren beste hiru ekitaldi egongo dira. Irailaren 14an bideo-joko zaleek FIBA2K19 txapelketa jokatuko dute. Egun handia urriaren 12an izango da. Izan ere, Goierrik 1969ko urriaren 12an jokatu zeun lehen partida. Taldearen historiari buruzko liburua aurkeztuko dute eta ondoren bazkaria egingo dute. Bukatzeko, abenduaren 6, 7 eta 8an kadete eta haur mailako selekzio autonomikoen txapelketa jokatuko da Urretxuko Aldiri kiroldegian.


Larunbatetik tabernak eta jatetxeak ixteko agindu du Eusko Jaurlaritzak • ZUZEU\nLarunbatetik tabernak eta jatetxeak ixteko agindu du Eusko Jaurlaritzak –\nJaurlaritzak iragarritako neurri murriztaile berriak\nEusko Jaurlaritzak 2020ko azaroaren 5ean iragarritako neurri berri guztiak:\nKultura-jarduera, -ikuskizun edo -ekitaldi oro gaueko 21:00k baino lehen bukatu beharko dira. Musika- eta ahots-entsegu kolektiboak edo dantza-entsegu kolektiboak, profesionalak ez direnean, bertan behera gelditzen dira.\nJoko eta apustu establezimenduak eta lokalak ixtea.\nEusko Jaurlaritzak tabernak eta jatetxeak ixteko agindu du, eta etxeratze agindua 22:00etara aurreratu berria\nAraba, Bizkaia eta Gipuzkoako taberna eta jatetxeak ixtea agindu du Jaurlaritzak, larunbatetik aurrera argia\nJaurlaritzak ostalaritza ixtea eta etxeratze-agindua 22:00etara aurreratzea agindu du eitb\nZer duzu buruan “Larunbatetik tabernak eta jatetxeak ixteko agindu du Eusko Jaurlaritzak”-ri buruz\nNeu 2020-11-07 09:02\nBazen garaia taberank isteko. Nik ez dakit nork zuen errua, tabernak ala tabernan biltzen zirenek, edo biek. Baina bilatu egin dute eta orain niregana ez etorri kexekin. Nik ikusi ditudan eszenak tabernetan, ez dira normalak. Egoerarik okerrenean ere harropuzkeria horrekin, zerbait esatera hurbiltzen zitzaien udaltzainen aurka oldartuz. Taberna asko itxi egingo direla? Askok eta askok bakea emango dute itxita. Eta jendea ikusita… etorkizun oparoa daukagu Euskal Herria eraikitzen. Hasi adi jendaila horrekin Euskal Herria eraikitzen, tiro ederra jasoko duk! Ez euskaraz hitz egin, ez konpromezurik, ez ezer!


Baztan-Bidasoari zerbitzua emateko EHNEren bulego berria Elizondon\nAmezti elkartearen lokalean dago, Santiago Kalean\nEl horario de atención de la nueva oficina de EHNE en Elizondo será los jueves, de 09.00 a 14.00\nDenbora batez afiliatuei zerbitzu hurbilagorik eskaini ezinik egon ondoren, EHNE-Nafarroak bulego bat ireki du berriro Elizondon, Baztan- Bidasoa eremuari eta Urdazubi eta Zugarramurdi herriei zerbitzua emateko. Amezti elkarte gastronomikoaren lokalean dago -izen bereko taberna izan zena-, Santiago kalean, eta sindikatuaren egoitza gisa inauguratu zuten martxoaren 24an.\nAfiliazioari arreta emateko ordutegia ostegunetan izango da, 09: 00etatik 14: 00etara. Hasiera batean, Patxiku Irisarri sindikatuko egungo idazkari nagusia arduratuko da bulego hori zaintzeaz eta hainbat zerbitzu egiteaz, afiliatuek Iruñera joan beharrik izan ez dezaten.\nIzan ere, gure afiliazioak eskatutako informazio guztia emateaz gain, Nafarroako hiriburuko egoitzan egin ohi diren izapide berak egingo dira Elizondon.\nHorrela, aseguruen eremuarekin zerikusia duten kudeaketa guztiak egingo dira (azpiegiturak, lokalak, ibilgailuak eta abar), ustiapena lehen aldiz instalatzeko edo hobetzeko proiektuak abian jartzea, kontsulta juridikoak , NPBren tramiteak eta lehen sektoreko burokraziarekin zerikusia duten beste gai batzuez gain. Horrelako prozedurak arintze aldera eta ahalik eta eraginkorrenak izan daitezen, sindikatuari deitzea eta aurretiko hitzordua eskatzea gomendatzen da, batez ere kudeaketan teknikariren bat egotea eta esku hartzea eskatzen bada.


Udal Gobernuak auzoetako San Joan suak sustatzen dituzten taldeekin ez duela elkarrizketarik abiatu salatu du EH Bilduk – GAUR DONOSTIA\nUrtero, ekainaren 23an, udako solstizioaren hasierarekin batera ospatzen da Donostian, EuskalvHerriko txoko guztietan eta, oro har, Europa osoan, Donibane jaia edo San Joan sua. Antzinaantzinakoa izanik, herritar guztion ondarea bilakatu da eta oso jai maitatua da. Hiriko edozein txokotan, modu antolatuan edo inprobisatuan, suak pizten dira gau horretan, lagun giroan, eta dantza eta jauzi egiten da suaren inguruan.\nBadu alderdi intsituzional bat ere: agintarien soka dantza. Alkain alkate izan zenez geroztik, ordea, ez zen berriz egin Donostian, eta hogeita hamar urte geroago, Juan Karlos Izagirre Alkateak berreskuratu zuen. Geroztik, urtez urte ospatu da Plaza Berrian/Konstituzio Plazan, Donostiako Udalbatzaren, Txistulari bandaren eta Goizaldi dantza taldearen parte hartzearekin.\nDonostiako Udalak baimena ematen du San Joan suak pizteko auzoetan, baina segurtasuna bermatzeko baldintzak ezarrita. Su horiek donostiarren eta elkarteen protagonismo eta parte hartzearekin antolatzen dira. Horrela, iaz 18 su piztu ziren auzoetan, beharrezko segurtasun baldintzak beteta.\nAurten, ordea, Covid-19aren eraginez ezarritako Alarma Egoera dela eta,\nDonostiako Udal Gobernuak debekatu egin ditu auzoetako San Joan suak, eta Plaza Berrian/ Konstituzio Plazan Udalak berak antolatzen duena besterik ez da egingo. Erabaki hori hartzeko orduan, ordea, Udal Gobernuak aldebakarrez jardun du, eta ez du ahaleginik egin auzoetako San Joan suak, ohiko neurriez gain, Covid-19arengatiko osasun eta segurtasun neurriak zainduz antolatzeko aukerak aztertzeko antolatzaileekin.\nHorrela, bada ezezko borobila jaso duenik, segurtasun plan oso bat prestatu eta garaiz aurkeztu arren, eta erantzunean segurtasun plan horri aipamenik egin gabe ere. Hain zuzen ere, Herrerako Herripe elkarteari San Joan sua antolatzeko eskatutako baimena atzera bota diote, jabari eta\nerabilera publikoko espazioen okupazioak arautzeko udal ordenantzako 29. 2. artikulua aitzakia hartuta, eta auzo elkarteko kideak pertsonen segurtasuna bermatzeko adina ez direla izango argudiatuta. Donostiako EH Bilduren udal taldeari ez zaio bidezkoa iruditzen segurtasun planaren edukia aztertu gabe atzera bota izana baimen eskaria. Beste auzo batzuetako antolatzaileei ere ezezkoa aurretik jarri Udal Gobernuak, alternatibak elkarrekin aztertzeko modurik eskaini gabe.\nAuzoetako festa eragileak azken unera arte aritu dira lanean, San Joan suak eta, oro har, auzetako festak, Udalak ohiz agindutako baldintzez gain, Covid-19aren eraginez ezarritako osasun eta segurtasun neurriak zainduz antolatzeko. Festa batzordeek bazekiten jaiak ez zirela ohikoak\nizango, sumatzen zuten ezingo zirela ohiko jarduerak ohi bezala egin, baina bazuten urte berezirako jai bereziak antolatzeko esperantza txiki bat. Hain zuzen ere, Covid19ak eragindako krisiaren lehen unetik, Donostiako EH Bilduren Udal taldeak Udal Gobernuari eskatu zion kulturaren esparruan aurreikusten genuen egoera arazotsuari aurrea hartzeko, eta harremanetan jartzeko hiriko kultur eragileekin. Horregatik ere, apirilaren 24an, kultur bizitza berrartzeko eta indartzeko proposamen bat erregistratu zuen EH Bilduk. Ekintza planak bildutako neurrien artean, auzoetako festak birpentsatzea proposatu genuen:\n“Auzoetako festak berrartzea. Senide eta lagunak kaltetu, eta etxeetan isolatuarazi gaituen egoera latz honek inoiz baino beharrezkoagoa egiten du auzotarron arteko harremanak indartzea, bizipozari eusteko, komunitatea egiteko. Uda sasoia auzoetako jaien garaia izaten da gure hirian, eta aurreikusita zeuden ekimen asko bere horretan egin ezingo\ndiren arren, horiek berformulatzeko moduak proposatu eta bultzatu behar dira. Festa batzordeei lagundu behar zaie eginkizun horretan, horretarako prest baleude”.\nGeroztik, Donostiako Udal Gobernuak harreman bide bat abiatu du Herrerako, Karmenetako eta Zipotz jaietako batzordeekin, eta baita Aste Nagusiko Piratekin ere. Ekainaren 15ean, festa eragileekin batzartzeko eta erabakiak adosteko asmorik baduen galdetu zion EH Bilduk Udal\nGobernuari. Kulturako zinegotzi ordezkariaren erantzunek erakutsi zuten Udal Gobernua proaktiboki baino erreaktiboki ari zaiola erantzuten festan eragileen eskeari; irtenbideekin baino, traba eta eragozpenekin. Donibane jaia guztiona da, eta guztiokin ospatu nahi dugu, osasuna zaintzeko beharrezko neurriak hartuta.\nEH BILDUFestakSan Joan suaUdala\nAnterior Entrada anterior: Elkarrekin Donostiak babesa eskatuko dio Udal Gobernuari metroak kaltetutako bizilagunentzat\nSiguiente Entrada siguiente: EH Bildu denuncia la falta de diálogo del Gobierno municipal con los colectivos promotores de las hogueras de San Juan de los barrios


“Maila altuko txapelketa izango dela aurreikusten dugu” - Urduña - Aiaraldea.eus\nAINHOA GUTIERREZ ETA IRATXE SOLIS\n“Maila altuko txapelketa izango dela aurreikusten dugu”\nAimar Gutierrez Bidarte 2022-05-04 08:00\nAurresku, Fandango eta Arin-arin txapelketaren antolaketan buru belarri murgilduta daude Ainhoa Gutierrez eta Iratxe Solis. / Aiaraldea.eus\nAINHOA GUTIERREZ (Urduña, 1996) eta IRATXE SOLIS (Urduña, 1979) Erauntsi dantza taldeko kideak dira. Buru belarri ari dira Otxomaioetarako prestatu dituzten ekintzak antolatzen: aurresku, fandango eta arin arin txapelketa eta euskal dantzen alardea.\nBi ekintza antolatu dituzue Otxomaio jaietarako, horien artean aurresku, fandango eta arin arin txapelketa. Prest duzue dena?\n2018an antolatu genuen aurrenekoz Aurresku Fandango eta Arin Arin txapelketa, aurtengoa hirugarren edizioa izango da berez. Amurrioko txapelketa du erreferente, txapelketa horrek piztu zigun Urduñan ere antzeko zerbait antolatzeko grina.\nAurten martxoan hasi ginen dena antolatzen: izen emateak kudeatu, epaileak lotu, sariak lortu... Zortea daukagu, azken edizio honetan dena geratuko da etxean. Musikariak eskualdekoak dira; Getxa Goi Txistu Taldekoak eta Fita-Fik elkartekoak. Epaimahaikide bi ere urduñarrak dira.\nEgun bakarrean, eta ordu erdian, bete zen aurresku txapelketako izen ematea. Fandango txapelketan ere bete dugu inskripzioa, beti kostatzen da gehiago bertako izen-ematea betetzea baina lortu dugu. Antzeman daiteke jendea oso gogotsu dagoela horrelako txapelketetan aritzeko. Guk ere, antolakuntzako kideok, ezin dugu zirrara ezkutatu.\nPandemiak erabat geldituko zituen horrelako txapelketak.\nDantza txapelketak guztiz gelditu dira azken urtean bai, eta ziurrenik Urduñako hau izango da lehenengoetariko bat. Iaz baten bat ospatu zen, baina federazioak markatutako egutegiaren barruan, Bergarako txapelketa kasu, eta dantzariak maskarillarekin aritu ziren.\nZer nolako txapelketa aurreikusten duzue?\nMaila altuko txapelketa izango dela aurreikusten dugu. Ezagutzen ditugu parte hartuko duten dantzarietako asko eta benetan dira onak.\nIkusleek ere asko gozatuko dute txapelketan. Alde batetik ez dugu herrialde bateko zein besteko dantzarik mugatu. Hau da; Bizkaian egiteagatik epaileek ez dute gehiago baloratuko Bizkaiko dantzatzeko era. Horrek aukera emango die ikusleei ezagutzeko dantza berdina egiteko modu desberdinak daudela.\nBestetik, aurten janzkera ere baloratuko du epai-mahaiak; ziur gaude oso jantzi ederrak ikusiko ditugula.\nAurresku, fandango eta arin arin txapelketaz gain alarde bat ere egingo duzue.\nBai, hala da. Maiatzaren 8an euskal dantzen alardea egingo dugu Urduñako Herri Eskolako patioan. Mimo handiz prestatu dugu ikuskizuna, asko entseatu dugu. Dantza tradizionalak erritmo berriekin uztartuko ditugu bertan. Sei talde desberdin arituko gara, 50 dantzari baino gehiago. Jendea oso gogotsu ikusten dugu, hiru urteren ostean susmoa daukagu aurtengo jaiak oso bereziak izango direla.


Uribe Kostako bertsolari gazteak, BBK Sariketako finalaurrekoetara - Hiruka.eus\nKultura Uribe Kosta 2018-03-07 18:49\nUribe Kostako bertsolari gazteak, BBK Sariketako finalaurrekoetara\nLea-Artibairi irabazi zioten atzo, martitzenean, Markina-Xemeinen jokatutako kanporaketan.\nPaule Loizaga sopeloztarra atzoko kanporaketan bertsotan. © BIZKAIKO BERTSOZALE ELKARTEA | Ikusi handiago | Argazki originala\nBertsolari Gazteen XXVI. BBK Sariketako lehenengo fasea amaitu zen atzo: laugarren eta azken kanporaketa jokatu zuten Markina-Xemeingo kultura aretoan, herriko ikastetxe bietako publiko gaztearen aurrean. Kanpoko taldeak, Uribe Kostak, 390,5 puntu batu zituen eta, beraz, finalaurrekoetan egoteko eskubidea lortu dute. Etxekoek, Lea-Artibaiko taldekoek, 343 puntugaz konformatu behar izan zuten.\nUribe Kostako seikotean ondoko bertsolariak egon ziren: Aritz Landeta, Maider Barañano eta Naroa Torralba, 18 urtera artekoetan; eta Paule Loizaga, Unai Mendiburu eta Kerman Diaz, 24 urtera artekoetan. Lea-Artibairen ordezkari, Antton Bereziartua, Eneko Barruetabeña eta Bittor Altube egon ziren gazteetan; nagusietan, Alexander Idoeta, Aitor Ruiz eta Nahia Ibarzabal.\nAtzoko saioko aurkezlea Ainhoa Urien izan zen, eta epaimahaia Inazio Vidalek, Juanjo Respaldizak eta Miriam Juaristik osatu zuten. Idazkari lanetan Maddi Ibaibarriaga ibili zen.\nUribe Kostak BBK Sariketako bigarren finalaurrekoa jokatuko du, hilaren 13an, Sopelako Ander Deuna ikastolan, 09:30ean. Hego Uribeko seikotea izango du aurrez aurre. Beste finalaurrekoa, berriz, bezperan, 12an, izango da, Durangon, Durangaldearen eta Busturialdearen artean. Finala 22an izango da, Bilbon.\nSopelako Ander Deuna ikastola Uribe Kosta\nJon Enbeita bertsolariak jantziko dio txapela Bizkaiko txapeldunari\n'Ttap' aldizkari digitalaren azken zenbakia, Durangoko Azokan ibiltzeko gida interaktiboa\nIgorren jokatuko da Bizkaiko Bertsolari Txapelketaren bigarren finalaurrekoa, azaroaren 25ean\nArrate Illaro ere sailkatu da finalaurrekoetarako\nItxaso Paia: "Arerioak? Kontrakoa, bertsolariok elkarren beharra daukagu saio ona egiteko"\nBanden Lehiak baditu finalistak: Belatz, Dekot, Zizel eta Nau\n"Komunikazio tresnak eta informazio kudeaketa" ikastaroa eskainiko du Azkuek azaroaren amaieran


parlamento | :: Aralar Araba :: ezkerrekoa eta abertzalea ::\nNuclenorrek Garoñan dituen asmoak azaldu beharko ditu Legebiltzarrean\nArgitaratze-data: 2014/01/28 Idazlea: aralar\nNuclenor deberá explicar en el Parlamento sus intenciones para Garoña [CAS]\nDani Maeztu aralarkidea eta legebiltzarkideak enpresaren agerraldia eskatu du, argitzeko zein diren pertsonen segurtasunaren eta ingurumenaren gainetik dauden interes ekonomikoak.\nEH Bilduk Nuclenorreko zuzendari orokorraren agerraldia eskatu du Legebiltzarrean, Ingurumen eta Lurralde Politikarako Batzordean, hain zuzen ere, bertan azal dezan zer nolako asmoak dituen Garoñako zentral nuklearra berriro martxan jartzearen inguruan eta hori zein baldintzetan egin nahi duen. Finean, adierazi du Dani Maeztuk, “Nuclenorrek argitu behar du zein interes ekonomiko dauden milaka eta milaka pertsonaren segurtasunaren eta ingurumenaren gainetik”.\nGaroña 2013ko uztailaz geroztik itxita dagoela gogorarazi ostean, EH Bilduko ordezkariak onartezintzat jo ditu espainiar Gobernuaren planak, zentral nuklearra berriro ireki ala ez erabakitzea Nuclenorren eskuetan utzi nahi duelako eta nuklearren bizitza erabilgarria 60 urtera arte luzatzeko prest agertu delako. Maeztuk azaldu duenez, “arrazoi bat ere ez dago Garoña berriz ere martxan jartzeko, horrek milioi bat herritarren segurtasuna arrisku larrian jartzea eta ingurumena suntsitzea ekarriko lukeelako. Ikuspegi energetiko soil batetik ere ez du inolako zentzurik; batetik, Garoñak Estatuan ekoizten den energiaren %0,3a baino ez zuelako ematen eta, bestetik, energia nuklearrak energia berriztagarrien hedapena eragozten duelako”.


[MIA - Euskara] Trotsky (1931): Komunista Espainiarraren Hamar Aginduak.\nKomunista Espainiarraren Hamar Aginduak\nKadikei, 1931ko apirilaren 12a\nAditzaren lhnp: Kadikei, 1931ko apirilaren 12a.\nGure editio: martxoa, 2006.\n1.\tMonarkiak bere boterea galdu du, baina berreskuratzeko asmoa du. Jabeen klaseek oraindik tinko diraute beren muturretan. Errepublikar eta sozialisten blokea aldaketa errepublikarraren bidean jarri da masek iraultza sozialistaren bidea har dezaten saihesteko. Mesfidatu hitzok! Ekintza da behar dena! Hasteko: aintzinako erregimenaren sostengatzaile eta buruzagi nagusien atxiloketa, dinastiaren eta bere zaldunzain konprometituenen ondasunen konfiskatzea! Armak langileentzat!\n2.\tGobernua, errepublikar eta sozialistengan babestua, bere oinarriak eskuinerantz hedatzen saiatuko da bide guztietatik, goi burgesiara bidean, eta errenditzen saiatuko da Eliza geldiarazteko. Gobernua ustiatzaileak ustiatuetatik babesteko eratutako gobernua da. Langileria burgesiaren kudeatzeile errepublikar “sozialistekiko” adiskidetu ezinezko oposaketan dago.\n3.\tSozialisten gobernuan parte hartzeak langileen eta buruzagi sozialisten arteko talka bortitzen areagotzea eragingo du. Honek fronte bakarreko politika iraultzailearen aukera zabalak irekitzen ditu. Greba bakoitza, manifestazio bakoitza, langileen soldaduei hurbilketa bakoitza, herrialdearen benetako demokratizaziorako pauso bakoitza, kide sozialisten “ordenarako” kideen erresistentziarekin aurrez aurre aurkituko da. Horregatik, oso garrantzitsua da langile komunistentzat langile sozialista sindikalista eta alderdigabekoekin batera fronte bakarrean aritzea eta gero beren aldera erakartzea.\n4.\tLangile komunistek gutxiengo txikia osatzen dute egun herrialdean. Ezin dute boterea era azkarrean lortzea irrikatu. Gaur egun ezin da gobernu errepublikar-sozialistaren erorketa biolentua helburu praktiko bezala proposatu. Era honetako ezein eginhai abentura katastrofikoa litzateke. Beharrezkoa da langile, soldadu eta laborariek ilusio errepublikar “sozialisten” aldia gurutzatzea, berarengandik era erradikal eta betierekoan askatzeko. Esaldiekin ez ziria sartzea, begi irekiekin egintzak begiratzea, tinko bigarren iraultza prestatzea, langileriaren iraultza.\n5.\tEgungo aldirako komunisten eginbeharrak, langileen gehiengoa irabaztean datza, soldaduen gehiengoa, nekazarien gehiengoa. Zer behar da horretarako? Eragin, koadroak hezi, “pazientziaz azaldu” (Lenin), antolatu. Hau dena masen esperientziaren eta esperientzia honetan komunismen parte hartzearen oinarrian: politika zabala eta fronte bakar ausarta.\n6.\tBloke errepublikar-sozialistarekin eta bere zatiekin, komunistek ezin dezakete kritika eta eragin komunista era zuzen edo zeharkakoan eragingo duen kompromezurik har. Komunistek, alde guztietatik eta geratu barik, herri masei kontrairaultza monarkikoaren aurkako borroka era guztietan izango direla azalduko dute, baina borroka horretarako ez dela beharrezkoa errepublikar eta sozialistekiko inolako aliantzarik, zeintzuen politikak erreakzioari amore ematean datzan, honen irrikak ezkutatzeko.\n7.\tKomunistek lema demokratiko erradikalenak igortzen dituzte: langile erakundeentzako askatasun osoa, auto-administrazio lokalaren askatasuna, funtzionario guztien herri-aukeraketa, 18 urte aurrerako gizon-emakumeen bozka eskubidearen onarpena etb. , langile-milizia baten eraketa eta, beranduago, nekazari-milizia batena. Dinastiaren eta Elizaren ondasun guztien konfiskazioa herriaren mesedetan, lehen momentuan langabeen eta nekazari txiroen alde eta soldadu guztien egoeraren hobekuntzarako. Estatuaren eta Elizaren arteko erabateko banaketa. Eskubide zibil eta askatasun guztiak soldaduentzat. Ejerzitoko ofizialen aukerakortasuna. Soldadua ez da herriaren hiltzaile bat, ezta doirudunen mertzenario armatu bat, ezta pretoriar bat, hiritar iraultzailea baizik, langile eta nekazariaren odol-anai.\n8.\tLangileriaren lema nagusia langile-sovietarena da. Lema hau zabaldu, herritartu beharko da nekatu gabe eta etengabe, eta lehen aukeran berau gauzatu behar da. Langile-sovietak ez du boterearengatiko berehalako borroka esan nahi. Hori da, dudarik gabe, ikuspuntua, baina masari bere esperientziaren bidez eta komunisten lan argitzailearen laguntzarekin bakarrik iritsi behar zaio. Langile-sovietak langileriaren indar sakabanatuen bilkura esan nahi du, langile klasearen batasunerako borroka, bere autonomiarakoa. Langile-sovieta arduratzen da greba-fondoetaz, langabetuen elikaduraz, soldaduekiko harremanetaz hauekin topaketa odoltsuak eragozteko helburuarekin, hiri eta landaren arteko harremanetaz, langile eta nekazari txiroen arteko aliantza ziurtatzeko nahiarekin. Langile-sovietak militarren ordezkariak hartuko ditu. Horrela bakarrik iritsiko da sovieta langile altxamenduaren organoa, eta geroago, boterearena.\n9.\tKomunistek berehala eratu behar dute nekazaritza-programa iraultzaile bat. Honen oinarria klase pribilegiodun eta dirudunen, esplotatzaileen, lurren konfiskazioa, dinastia eta Elizarengandik hasita, nekazari txiro eta soldaduen alde. Programa hau zehazki egokitu behar da herrialdeko zonalde ezberdinetara. Berezitasun ekonomiko eta historikoak izanik, beharrezkoa da probintzia bakoitzean nekazaritza programaren eraketa zehatzerako batzorde bat sortzea zonaldeko mekazari iraultzaileekin elkarlan estuan. Beharrezkoa da nekazarien ahotsa konprenitzen jakitea era argi eta zehatzean adierazteko.\n10.\tBeren buruei ezkerreko deritzen sozialistek (zeintzuen artean langile zintzoak dauden) bloke bat eratzera edo baita erakundeak batzera gonbidatuko dituzte komunistak. Honi komunistek horrela erantzuten diote: “Prest gaude, langileriaren interesean eta hainbat ekintza zehatzen konponbiderako, langile talde eta erakunde guztiekin lan egiteko. Helburu zehatz honekin proposatzen dugu sovoeten eraketa. Egungo gai eta berehalako lan guztietaz eztabaidatuko dute sovietetan hainbat alderditako langile ordezkariek. Langile-sovieta aliantzaren lan bateratuaren era natural, ireki, zintzo eta osasuntsuena da. Langile-sovietean, guk, komunistok, gure aginduak eta irtenbideak proposatuko ditugu eta langileak gure bidearen egokitasunaz konbentzitzen saiatuko gara. Talde bakoitzak gozatu behar du askatasun kritiko oso batetaz langile-sovietaren arloan. Sovietak proposaturiko helburu praktikoen borrokan, gu, komunistok, beti izango gara lehen lerroan”. Hau da komunistek senide bezala langile sozialista, sindikalista eta alderdi gabekoei eskeintzen dieten lankidetza era.\nBeren lerroetan batasuna ziurtatuz, komunistek langileriaren eta nekazari txiro gehienen konfidantza lortuko dute, beren erakunde armatuez beraiek hartuko dute boterea eta iraultza sozialistaren aldia hasiko dute.


Asanblea | Iritzia | Berria\nKataluniako Errepublikaren Aldeko Kontseiluaren Ordezkarien Asanblea lehenbizikoz bildu zen iragan igandean, Canet de Rosellon. Ordezkarien Asanblea parlamentu bat da, eta 121 kide ditu, joan den hilabete akabailako hauteskundeetan aukeratuak. Hautetsiek CUPeko zinegotzi Ona Curto hautatu zuten Ordezkarien Asanbleako presidente, eta Maria Costa eta Jordi Pesarrodona izendatu zituzten presidenteorde: Costa Ipar Kataluniako herri bateko alkatea da, Banys de Arlesekoa; Pesarradona, berriz, Urriaren 1eko errepresaliaturik ezagunenetako bat da, ERCko zinegotzi izandakoa, eta, egun, Independentistes d'Esquerres taldeko kidea.\nHemendik aitzinera, Asanbleak bere barne araudia onartu beharko du, eta, gero, Kontseiluko presidentea hautatu; orain, Carles Puigdemont dago kargu horretan.\nNolanahi ere, iruditzen zait xehetasun jakin batzuk baino gehiago zera interesatuko zaiela euskal eta galiziar irakurleei, errepublika instituzionalizatzeko prozesu bat izatea hau, behin-behineko erakundeak izanen dituena eta 2017ko independentzia aldarrikapenaren legitimitatea oinarritzat hartuz gauzatua. Eta interesatuko zaizkiela horrek dakartzan aldaketa teorikoak ere.\nAldaketa nagusia da guztiz bereizi izana kudeaketa autonomikoa eta estatu berriaren eraikuntza. Frogatu baita bateraezinak direla. Asmoa da Kataluniako gutxiengo nazionala antolatzea, errolda baten bitartez, eta errolda horretan ageri direnek gobernu erakunde demokratikoak edukitzea, autodeterminaziorako eskubidea eskatu ahal izateko Europako itunetan eta nazioarteko legedian jasotzen diren eskubideetan oinarrituz, eta ez Espainiako barne legedia aintzat hartuz.\nErroldatuen zenbatekoa da eredu ezin interesgarriago eta berritzaile horren ahulgunea, Akilesen orpoa. Oraintxe, artikulu hau idazten ari naizenean, 101.652 lagun daude erroldatuak. Anitz dira, baina 2017ko autodeterminazio erreferendumean parte hartu zutenak baino aise gutxiago: 2.286.217 parte hartzaile izan ziren orduan. Proiektua sortzeko moduak eta boikot alderdikoiek ez dute lagundu orain arte. Ikusiko dugu Asanblea martxan jartzeak aldatzen ote duen dinamika hori.